
(lenus  illLicl  luonuiiientormn  fictilium,  quae  Graece  nivuxac- 
TTivdxia,  Latine  tabulas-tabellas  vocamus,  non  ita  diu  viris,  qui 
artis  antiquae  studio  dediti  sunt,  notum  est.  Gum  antea  vix 
suspicarentur  tabulas  ex  argilla  fictas  et  picturis  ornatas  esse, 
primum  maiore  earum  numero  in  acropoli  Atheniensi  detecto 
etiam  in  tabulis  sive  tabellis  figlinis  a  Graecis  pictum  esse  ap- 
parebat.  De  quibus  Benndorf )  bene  atque  docte  disputavit. 
Gui  contigit,  ut  nonnuUa  scriptorum  testimonia  ad  id  tempus 
neglecta  afterret,  quibus  usus  ille  eiusmodi  tabellas  dedicandi 
illustratur. 

Usque  ad  initium  huius  decennii  tabulae  Athenienses  solae 
erant  notae,  dum  apud  Corinthum  permultae  eius  generis  effos- 
sae  sunt.  Postero  tempore  Eleusine^)  quoquelfragmenta  tabel- 
larum  fictilium  in  lucem  prodierunt.  Sed  inter  omnes  cum  nu- 
mero,  tum  magna  picturarum  copia,  quae  in  historia  artis  et 
culturae  summi  sunt  momenti ,  tabellae  Corinthiacae  valde 
eminent. 

Vere  anni  187V>  illae  apud  vicum,  cui  nomen  est  Pente-Scu- 
phia,  haud  procul  ab  Acrocorintho  situm,  a  rustico  quodam 
repertae,  tum  Neacorinthum  atque  inde  Athenas  transportatae 
ibi  venierunt. 

Anno  insequenti  locum,  quo  effbssae  erant,  perscrutatus  est 
Arth.  Milchhoefer.  Qui  animadvertit  eas  e  spatio  haud  ita  magno 

1)  Benndorf,  griecli.  u.  sicil.  Vsb.  pag.  3  sqq. 

'Eif..  dQx.  1885.  .nv.  VIII  4;  IX  12,  12  a.   'fe>.        188"J.  juv.  XII,  % 


erutas  atque  vasoruin  testas  perpaucas  iis  adrnixtas  esse;  aedi- 
ficiorurn  reliquias  invenit  nullas.  Unde  a  multis  conclusum  est 
tabellas  non  in  teniplo,  sed  in  arboribus  luci  cuiusdam  sacri 
suspensas  fuisse.  Quae  coniectura,  etsi  magnara  veritatis  spe- 
ciem  prae  se  fert,  mihi  tamen  dubHationem  niovet.  Nam  fieri 
potuit,  ut  sacerdotes  eas,  cum  viles  et  obsoletae  esse  viderentur 
et  numerus  earum  aequo  maior  accumulatus  esset,  e  templo^) 
tollerent  atque.  ne,  ut  sacrae,  violarentur,  in  regione  illa  remota 
sub  terra  conderent.  Fortasse  etiam  ligneo  sacrario  perantiquo 
fuerunt  ornamento.  Atque  inceitior  tota  res  eo  fit,  quod  tabel- 
lae  in  faucibus  angustis  abditae  erant,  ubi  imbribus  hiemalibus 
atque  tempestatibus  magnae  soli  commutationes  effici  solent. 

Qua  de  re  cum  pro  certo  iudicare  non  possimus,  nobis  non 
dubium  est,  c[uin  locus,  quo  tabellae  collocatae  erant,  quaUscun- 
que  fuit,  Neptuni,  honoratissimi  illius  Corinthiorum  dei,  sacer 
fuerit;  quod  crebris  Neptuni  simulacris  et  verbis  inscriptis  dedi- 
cantium  demonstratur. 

Tabellarum  numerus  maximus  est,  sed  pleraeque  fractae  at- 
que  contusae  sunt  neque  colores  bene  permanserunt.  Praeter 
duodecim,  quas  museum  Parisinura  nactum  est,  ceterae  omnes 
a  museis  regiis  BeroHnensibus  acquisitae  ibi  in  antiquario  asser- 
vantur.  Quaruni  cum  quadringentae  adeo  dirutae  sint,  ut  nihil 
iam  in  iis  cognosci  possit,  sexcentae  plus  minusve  incolumes 
sunt.  Quas  Ad.  Furtwaengler  dihgentissime  doctissimeque  dis- 
posuit  atque  descripsit  in  catalogo  thesauri  Berolinensis  vasorum 
fictilium  sub.  num.  347— 955  et  3920 — 3924;  quinquaginta  circiter 
earum  bene  atque  pulchre  in  „Ant.  Denkm."  vol.  I,  tab.  VII,  VIII 
depictas  esse  gaudemus.  Tabellas  autem,  quae  Parisiis  sunt,  in 
libris  Francogallicis  2)  descriptas  atque  depictas  invenies. 


Quae  opinari  non  vetamur  eo,  quod  magna  tabellarum  pars  utrimque 
(lecorata  est;  nam  tales  ad  clavos  in  parietes  adactos  aut  ad  partes  prominen- 
tes  simulacri  dei  etc.  alligari  potuisse  non  est  negandum. 

Gaz.  archeol  1880  pag.  101  sqq;  Rayet.  -  Mon.  grecs  11—13  (1882— 
1884)  pag.  23—  32;  Gollignon.  —  Hayet  et  Gollignon,  hist.  de  la  cer.  grecque 

pag.  143  sqq.  Praeterea  de  tabellis  conferas:     Annales  des  facultes  de 

Bordeauxl882;  Gollignon.  —  Gaz.  des  beaux  arts  XXVI,  1882  pag.  248;  Rayet. 
—  Ann.  deir  Inst.  1882  tav.  d'agg.  U,  pag.  182,  Donner-Richter.  —  Deutsche 
Revue  1882  pag.  220  sqq,  Arth.  Milchhoefer.  —  Mitt.  des  ath.  Inst.  1885,  pag. 

Tabellae  foniian]  habeiit  quadrangulam,  pleruirique  oblun- 
gam,  rarius  quadrataju:  pleraeque  planae,  paucae  curvatae  sunt. 
Altitudo  et  latitudo  earum,  ut  sunt  maiores  minoresve,  inter5— 30 
cm.  variat;  crassitudo  0,15  cm.  non  transgreditur. 

Partim  unum,  partim  utrunique  latus  picturis  ornaium  est. 
Gum  in  uno  imago  apparet,  pars  angustior  aut  pars  latior,  prout 
magnitudine  poscitur,  superior  est;  cum  aliter,  saepissime  fit,  ul 
imago  in  altero  latere  per  altitudinem,  in  altero  per  latitudinem 
tabellae  porrigatur. 

Tabellae  foraminibus  instructae  sunt.  Quae  terebrabantur 
per  argillam  modo,  dum  mollis  erat,  quod  e  marginibus  forami- 
num  turgidis  cognoscitur,  modo  cum  iam  siccata  vel  cocta  esset, 
sed  ante  picturam  descriptam,  modo  post  imaginem  perfectam 
atque  id  quidem  nonnunquam  ita ,  ut  figurae  ipsae  magnopere 
sint  laesae.  Quae  foramina  (unum  aut  plura)  saepissime  in  media 
parte  superiore  sunt  vel  in  uno  vel  in  utroque  angulo  superiore, 
rarius  in  quattuor  angulis  aut  in  parte  inferiore.  In  tabellis  au- 
tem  utrimque  decoratis  pars  superior  eius  lateris  perforata  est, 
quod  insigne  esse  artifex  voluit.  Rarissirae  margo  dexter  aut 
laevus,  cum  picturae  utrimque  aeque  directae  sunt,  forami- 
na  habet. 

lam  quaeritur,  utrum  tabellae  clavis  affixae  an  funicuhs  sus- 
pensae  fuerint.  Sine  dubio  per  foramina  earum,  quae  in  utroquc 
latere  picturam  praebent,  funiculi  transnn'ttebantur.  Idem  de 
ceteris  tabelhs  crediderim,  cum  plerumque  foramina  earum  ita 
disposita  sint,  ut  verisimihus  esse  videatur  eas  alHgatas  fuisse. 
Ac  ne  quattuor  quidem  foraminibus  per  angulos  terebratis  de- 
monstratur  clavos  fuisse  adhibitos,  quia  quattuor  foramina  etiam 


3*29  sqq;  P,  J.  Meyer.  —  Hugo  Bluemner,  Techn.  u.  Term.  der  Gew.  u.  Kiinste 
bei  Griechen  u.  Romern  vol.  TV  pag.  203  sqq.  -  Arch.  epigr.  Mitt.  aus  Oster- 
reich  XI  pag.  205;  Klein.  —  Baumeister.  Denkm.  des  klass.  .\ltert.  s.  v.  ^See- 
wesen";  Assmann.  —  Boehlau,  quaest.  de  re  vestiaria  Graecorum.  pag.  33 
et  B8.  —  De  inscriptionibus  tabellarum:  lioehl,  inscr.  gr.  ant.  1882  n  20  pag. 
5  sqq;  cf.  Add.  —  Gauer,  del.  inscr.  n.  81  i— n).  —  Gollitz,  Samml.  der  gr. 
Dialectinsehr.  III,  3119  a—k:  Blass.  —  Arndt,  Stud.  zur  Vskunde,  pag.  5—7. 
—  Klein,  Meistersignaturen  pag.  15,  28  sq. 

Conferas  t.ab.  7G4,  in  qua  pictor  foraminum   margines  nigra  linea 
circumscripsit. 


in  tabellis  utrinique  decoratis  inveniuntur.  Quare  iniprobandum 
est,  quod  Benndorf  ].  c.  pag.  IG  clicit:  „die  erstere  (Art  der  Be- 
festigung  durch  Bander)  ist  fiir  diejenigen  Exeniplare  undenkbar, 
welche  auch  irn  unteren  Rand  ein  Bohrloch  zeigen.  Dieselben 
konnen  schwerlich  anders,  als  durch  Stifte  befestigt  gewesen  sein." 

Golor  argillae  tabellarum  varius  est,  modo  flavus  vei  subviri- 
dis,  modo  rutilus;  superficiem  nonnullarum,  c[uae  increscentis  artis 
temporibus  perfectae  sunt  (cf.  tab.  486),  rubro  colore  infectam 
cernis.  Materia  argillae  saepius  tenuis  est  et  diligenter  efficta, 
rarius  asperior  et  parvis  silicibus  mixta.  Latera  tabellarum,  etsi 
crebro  non  satis  plana  et  aequa  sunt,  crebro  etiam  accurate  at- 
que  pulchre  polita  apparent.  Addo  superficiem  tabellarum  ple- 
rumque  non  eadem  cura  tractatam  esse,  ac  vasorum. 

Pigmentum,2)  quo  imagines  obductae  sunt,  non  minus  va- 
rium  se  offert;  aut  nigrum  est  aut  fuscum  aut  rubrum  propterea 
quod  igne  combustum  est.  Saepius  pictor  pigmentum  tam  tenue 
illevit,  ut  flavum  esse  videatur. 

Golor  modo  ruber,  modo  violaceus  ad  faciem,  collum,  hi- 
matium,  partes  corporis  prominentes  coloranda  pigmento  sae- 
pissime  inductus  est.  Golorem  album,  qui  ubique  fere  deletus 
est,  raro  tabellarum  pictores  adhibuerunt.  Qui  color  vix  inveni- 
tur,  nisi  in  iis  tabellis,  quae  recentiore  tempore  factae  sunt  (cf. 
tab.  486,  764).  Quibus  in  picturis  si  re  vera  feminarum  nudae 
partes  eo  insignes  fuerunt,  non  argillae,  sicut  erat  mos  artiticum 
Gorinthiorum,  sed  pigmento  illitus  fuit.  Singulari  autem  colore 
rubro  pictor  ad  carnem  colorandam  usus  est  in  tab.  387;  simihs 
color  chitonis  atque  himatii  in  tab.  393  et  puppis(?)  in  tab.  661 
conspicitur.  In  eiusmodi  picturis  lineamenta  pigmento  diluto 
sunt  ducta. 

Pingendi  tria  genera  discernimus: 

picturas  ad  modum  sciagraphicum  factas,  leviter  atque  in- 
accurate  pictas,  in  quibus  intus  lineae  duetae  non  sunt  (Sil- 
houettenmanier) ; 

picturas,  quarum  maiores  partes  colorem  argillae  habent. 
(Thongrundige  Manier) ; 


cf.  tabellam,  quae  in  Gaz.  arch  1880  pag.  105—106  depicta  est. 
■-)  Hoc  noinine  nostrum  ^Firniss"  appello. 

picturas,  quales  in  plurimis  vasis  Coririthiacis  conspiciuntur, 
in  quibus  pigmento  nigro  vel  rutilo  color  ruber  persaepe  illi- 
tus  est. 

Quamquam  haec  tria  genera  internoscimus,  tamen  unum- 
quodque  eorum  certo  tempori  attribuere  non  licet.  Piimi  enim 
generis  imagines  per  omnia  tempora  antiquae  ligHnae  Corinthio- 
rum  pictae  videntur  esse  et  in  secundo  et  tertio  caremus  adhuc  via 
et  ratione  de  tempore  pro  certo  iudicandi.  Hoo  unum  autem 
constat  vix  ullam  tabellam  ante  septimam  vel  post  sextum  sae- 
culum  a.  Ghr.  n.  factam  esse. 

Tabellarum  maior  numerus  eadem  ratione  depictus  est,  qua 
vetustiora  vasa  Gorinthiaca.  Eius  autem  artis  disciphnae.  qua 
feminarum  nudae  partes  albo  colore  insignes  sunt  factae,  per- 
paucae  tabellae  adnumeranda  sunt;  picturae,  quales,  ut  exemplo 
utar,  in  vase  Berolinensi  Amphiarai  profectione  ornato  videmus, 
in  tabellis  paene  frustra  quaeruntur.  Res  certe  mira  est.  Utrum 
igitur  iis  temporibus,  quibus  artiflces  albo  colore  hbenter  ute- 
bantur,  hoc  Neptuni  sacrarium  non  iam  ita,  ut  antea,  frequen- 
tatum  est,  an  artificiosior  liaec  pingendi  ratio  in  tabellis  ornan- 
dis  nimis  pretiosa  apparuit? 

Hoc  loco  de  nonnuhis  proprietatibus,  quae  in  carne  humana 
coioranda  conspiciunlur,  pauca  addere  mihi  hceat.  Plerumque 
virorum  et  muherum  membra  diversum  habent  colorem;  illorum 
caro  nigra  atque  color  ruber,  id  quod  saepissime  lit,  faciei,  collo, 
ahis  corporis  partibus  illitus  est  (cf.  tab.  347,  348  etc.  etc.  etc). 
Rarissime  virorum  nudae  partes  colorem  argillae  habent,  ut  in 
tab.  385,  496.  In  una  tabeha  (387)  facies  Neptuni  infecta  est 
colore,  qui  siniihtudinem  coloris  pehis  huraanae  habet.  Mulie- 
rum  contra  facies,  cohum,  brachia,  pedes  ubique  fere  eundem 
ostendunt  colorem ,  quem  argilla  (cf.  tab.  475,  477,  487  etc.  etc.  etc.) 
Raro  ab  hac  pingendi  ratione  pictores  tabeharum  discesserunt. 

Sed  redeamus  ad  rem.  Lineamenta  picturae  interiora,  non- 
nunquam  etiam  exteriora  in  argilla  incisa  sunt.  Quod  vix  in 
primo  genere  picturarum  fit,  raro  in  secundo,  atque  id  quidem 
in  iis  tantum  partibus,  quae  coloratae  sunt. 

Perpaucae  inveniuntur  tabellae  pro  pictura  prostypo  e  forma 
non  ita  alta  expresso  decoratae.    Cuiusmodi  ornatum  labeila  541 

gerit,  in  qua  eques,  ei  tabella  761,  in  qua  leo  apparet.  Lineae 
paululum  eminentes  atque  eadem  rationc  factae,  quae  in  orna- 
menta  compositae  sunt,  in  juarginibus  tabellarum  valde  fracta- 
rum  985,  936  exslant.  Latera  quoque  aversa  tabellarum  435, 
539  lineis  parallelis  leniter  erectis  instructa  sunt. 

Singulari  vero,  ne  dicam  unica,  ratione  tabella  615  decorata 
est;  artifex  enim  lineamenta  picturae  inculte  et  inscite  in  argilla 
molli  incidit. 

Grebro  picturae  tabellarum  simplicibus  limitibus  modo  latis 
modo  angustis  aut  lineis  circumcluduntur.  Nonnunquam  etiam 
artificiosis  ornamentis  (orn.  Maeandrio,  spirali,  undulato,  aliis) 
margines  instructi  sunt.  In  parte  superiore  tabellae  905  B  linii- 
tem  latissimum  cernis,  quem  explent  viri  Gorinthiaco  modo  las- 
cive  saltantes.  Gommemoratione  autem  dignissimum  est  marginem 
superiorem  tabellae  pulchrae  486  in  formam  cymatii  Dorici  pro- 
minentis  coloribus  ornati  effictum  esse. 

Omnes  fere  tabellae  inscriptionibus  signatae  sunt,  quibus 
Nepluno  dedicabantur,  et  varia  multaque  nomina  virorum  pio- 
rum  leguntur.  Neque  tamen  ex  inscriptionibus  cognoscimus, 
qualem  vitae  condicionem  ilii  habuerint.  Licet  tamen  opinari 
pauperes  et  ignobiles  homines  deo  vilia  illa  dona  dedisse;  nam 
parva  tabella  fictilis  etiam  iis  temporibus  haud  magni  aestima- 
batur.  Accedit,  quod  tabellarum  imagines  ipsae  in  partem  do- 
cere  videntur,  quales  fuerint  donatores.  Neque  enim,  ubicumque 
officina  figularis,  fornaces,  metalla,  naves  apparent,  dubitandum 
est,  quin  in  eiusmodi  tabellis  ii  qui  eas  dedicaverunt  opera  in 
quibus  ipsi  versabantur  expresserint ,  quin  ,  ut  exemplo  utar, 
tabella  figuli  imagine  ornata  a  figulo  quodam  suspensa  fuerit. 

Transeamus  nunc  ad  describendas  tabellarum  picturas.  Rem 
ita  instituam,  ut  in  magna  variaque  earum  multitudine  certa 
picturarum  genera  discernam.  Dicam  enim  de  numinibus  heroi- 
busque  —  de  metallis  aerariorumque  arte  —  de  fornacibus  — 
de  figlina  —  de  navibus  de  equitibus,  militibus,  venatoribus 
—  de  bestiis  ornamentisque  —  de  inscriptionibus.  Quibus  pauca 
de  nonnullis  picturis  raris  vel  singularibus  aliisque  rebus  addam. 


11 


!♦  l)e  niiminibus  et  heroibus. 

Persaepe  in  tabellis  Neptuni  simulacmm  apparet,  ((ui  auti- 
quissimis  temporibus  Corinthi  sumnio  loco  babebatur  Corinlhio- 
rumque  clarissimus  erat  deus.  Ut  erat  numen  grave  et  venerabile, 
antiquitatis  more  tabellarum  artifices  eum  longa  veste,  chitone 
et  himatio  indutum  plerumque  depinxerunt;  capilli  taenia  cohi- 
biti  longe  per  cervicem  dependent  et  facies  barba  ornata  est. 
Tranquille  stans  tridentem  modo  directum  manu  tenet,  modo 
dechvem  allevat.    Nonnunquam  altera  manu  coronam  (cf.  Gaz. 
arch.  1880,  pag.  104)  gerit   aut  piscem  (in  tab.  460,  810  A)  hic 
in  palma  prostratum,  ilhc  erectum;  oenochoa  autem,  quae  cum 
parte  brachii  in  fragmento  tabellae  461  conspicitur,  Neptuni  fuisse 
pro  certo  affirmari  non  potest.    Is,  quem  dixi,  Neptuni  habitus 
in  tabeUis  longe  usitatissimus  est.   Rarius  ille  brevi  tunica  vest- 
itus  vel  nudus  incedit  aut  in  equo  sedet.    Qui  Neptuni  equi- 
tantis  typus  iam  e  nummis  Potidaeae  urbis  notus  erat.    In  om- 
nibus  his  figuris  facies  Neptuni  barbata  est:  nonnullas  autem 
tabellas  imberbis  Neptuni  imagines  prae  se  ferre  Furtwaengler 
contendit.    Res  non   indigna  est  quae  accuratius  examinetur, 
cum  adhuc  non  confirmatum  sit  antiquissimis  temporibus  Neptu- 
num  etiam  imberbem  descriptum  esse.  Qua  in  quaestione  num- 
mi  urbis  Posidoniae,  in  quibus  Neptunus  nudus  tridentem  vi- 
brans  apparet,  vix  momentum  faciunt;   licet  enim  in  nonnulhs 
Neptunus  barba  paene  carere  videatur,   hoc  tamen  nihih  est 
propterea  quod  nummi  ilh  parvi  signa  gestant,  quae  neque  acute 
cusa  et  temporum  iniquitate  depravata  de  hac  re  nihil  certi  do- 
cent.    In  omnibus  autem  ahis  monumentis,  quantum  equidem 
scio,  non  est  dubilandum,  quin  Neptunus  barbatus  sit.    8ed  ac- 
curatius  inspiciamus  tabellas  illas  471,  472,  474,  840 A,  841  A,  in 
quibus  Furtwaengler  Neptunum  imberbem  se  agnovisse  arbitra- 
tur.    Nihil  valent  in  hac  re  diiudicanda  picturae  tabellarum  474, 
840A,  841  A,  quia  in  modum  sciagraphicum  inaccuratissime  de- 
signatae  facultatem  non  dant  internoscendi,  utrum  facies  barbata 
sit  an  imberbis.    Itaque  tabehae  471,  472  solae  respiciendae  sunt. 
In  tab.  471  vides  virum  nudum  qui  longos  crines  habet  taenia 
cohibitos,  pleno  gradu  tendentem  ac  tridentem  sublato  brachio 
vibrantem;  in  tab.  472  superiores  tantum  partes  exstant.  Gum 

quaerimus,  num  Nepiunus  in  his  picturis  appareal^  tabellae  480 
ratio  habenda  est,  in  qua  depictus  est  Neptunus  longa  veste  in- 
dutus  habitu  vulgari,  cui  praecedit  vir  nudus,  qui  hastile  eo- 
dem  modo  atque  supra  dixi  vibrat;  caput  viri  et  cuspidem  has- 
tih's  deleta  esse  dolemus.  Cuius  viri  cum  dexterum  corporis  la- 
tus,  laevum  autem  viri  huic  similhmi  in  tab.  471  conservatum 
sit  mensuraeque  corporum  eaedem  fere  sint,  forsitan  putaveris 
ambas  tabellas  unius  tabehae  reliquias  esse,  quo  certo  demonstra- 
tum  esset  virum  illum  nudum  non  esse  Neptunum.  Sed  frag- 
menta,  quae  in  museo  Berolinensi  comparabam,  inter  se  adaptari 
non  posse  cognovi.  Nihilo  setius  ambas  partes  corporis  ita  for- 
matae  sunt,  ut  allera  alteram  suppleat.  Itaque  verisimile  est, 
ne  dicam  certum  virum  nudum  et  in  tab.  471  et  intab.  489  eun- 
dem  deum  vel  heroem  significare.  Atque  cum  in  tab.  489  vir 
ille  Neptunus  esse  non  possit,  etiam  in  tab.  471  et  472  euni  esse 
Neptunum  negaverim. 

Hos  igitur  Neptuni  typos  iri  tabellis  conspicimus:  1)  typuiii 
Neptuni  longa  veste  induti,  tridentem  directe  et  tranquille  tenen- 
tis;  2)  Neptuni  aequahs  tridentem  paulukmi  dectivem  gerentis; 
B)  Neptuni  nudi  aut  brevi  tunica  induti  modico  gradu  tendentis. 
Frustra  autem  quaesiveris  Neptunum  longa  veste  amictum,  qui 
celeriter  incedat,  qualis  in  vasis  Atticis  occurrit. 

Neque  ubique  Neptunus  solus  est,  cum  saepe  ei  coniunx 
Amphitrita  adiuncta  sit  chitone  longo  et  himatio  induta,  quo 
nonnunquam  occiput  habet  velatum;  aut  contra  aut  una  consi- 
stunt  aut  curru  equis  iuncto  vehuntur.  Rarius  Amphitrita  sola 
depicta  est  et  aliquoties  sceptrum  aut  coronam  gestat. 

Neptuno  propinquus  est  Triton,  cuius  simulacruni  bis  in  ta- 
bellis  se  praebet;  Tritonis  figura  accurate  descripta  permansit  in 
pictura  tabellae  paene  integrae  485,  in  qua  praeter  eum  etiam 
Neptunus ,  Amphitrita ,  aha  femina  apparent;  caput  longe  et 
fluctuatim,   ut  deum  marinum  decet,  crinitum  et  barbatum  est 


')  Furlwaengleri  descriptio  in  parte  falsa  est;  neque  enim  vere  dieit  virum 
nudum  respicere  neque  animadvertit  cerla  vestigia  hastilis,  quod  manu  vibrat. 

Etiamsi  in  tab.  540  eques  tridente  armatus  re  vera  non  barbatus  sit, 
tamen  meam  opinionem  sustineo.  Nam  cum  maiore  verisimilitudine  contendi 
possit  viris  in  tab.  471,  472  conspicuis  nomenNeptuni  non  attribuendum  esse, 
quid  est  cur  equitem  iilurii  imberbem  Neptunum  esse  putemus? 

atque  corpus  humanum  in  piscis  caudam  pinnis  instructam  de- 
sinit.  Aeque  memorabilis  eius  imago  in  tab,  781  est;  vides  enim 
reliquias  iacentis,  ut  videtur,  viri,  qui  habet  corpus  squamis  ob- 
ductum. 

Non  omittendus  est  hoc  loco  Mehcertes,  qui  brevi  tunica  in- 
dutus  atque  in  delphino  sedens  in  tab.  779,  914  A.  apparet.  Idem 
typus  in  nummis  Gorinthiacis  Romanorum  temporibus  cu- 
sis  exstat. 

Inter  deos,  qui  mare  obtinent,  iile  quoque  numerandus  est, 
quem  capite  privatum  in  tab.  780  videmus;  nudus  et  dextera 
tridentem  vibrans  in  bestia  fabulosa  sedet,  quae  draconis  corpus 
et  caput  canis  distenso  rictu  atque  hirci  barbam  habet.  Quam 
barbam  ilie  manu  non  tenet,  ut  Furtwaengler  putat,  cum  res, 
quam  manu  circumcludit,  a  barba  omnino  separata  sit.  Equi- 
dem  Milchhoeferi  opinioni  publici  iuris  non  factae  assentior, 
cui  illa  concha  videtur  esse.  Quod  vero  nomen  viro  dandum 
sit,  adhuc  minus  constat.  Furtwaengler  eum  non  sine  magna 
dubitatione  Melicertem  nominat ;  sed  delphinus,  ut  mea  fert  opi- 
nio,  Mehcertis  proprius  est,  non  draco  marinus;  in  similibus  au- 
tem  monstris  saepius  Nereus  equitat,  qui  in  hac  quoque  tabella 
haud  scio  an  agnoscendus  sit.  Qua  in  quaestione  formae  cor- 
poris  magis  iuvenih  haud  ita  nuiitum  tribuendum  est,  quia  ve- 
teres  vasorum  pictores  discrimen  in  corpore  iuveniU,  virih,  seniU 
designando  non  satis  exprimere  poterant. 

lovis  nomen  in  tab.  490  figurae  praeter  scipionem  et  partem 
himatii  omnino  deletae  additum  est.  Paulo  plus,  quaui  in  hoc 
fragmento,  in  tab.  768  de  lovis  forma  exstat,  ubi  reliquias  viri 
nudi  conspicimus  alta  statura  insignis,  qui  sublevato  brachio  ful- 
men  vibrat  longeque  procedit;  hunc  sagittarius  arcum  tendens 
sequitur.  Guius  hnaginis  interpretationem,  quam  Furtwaengler 
proponit,  comprobaverim.  Putat  enim  altera  figura  lovem,  altera 
Herculem  repraesentari  ambosque  in  gigantomachia  versari.  In 
hac  igitur  tabella  antiquior  ille  typus  lovis  nudi  apparet  pleno 
gradu  tendentis  fulmenque  vibrantis. 

Miserae  reliquiae  simulacrorum  Mercurii  una  cum  Neptuni 
et  Amphitritae  flguris  in  duabus  iabellis  (486,  494)  temporum 
iniquitates  pertulerunt;  in  tab.  486  nihil  permansit,  nisi  manus 
et  caduceus  ea  specie,  qua  in  vasis  nigri  generis  esse  solet;  e 

tabella  494  hoc  solum  cognosci  potest  Mercurium,  ut  antiquitatjs 
more  depingebatur,  barbatum  atque  pallio  indutum  fuisse ;  manu 
dextera  caduceum  gestat  forma  singulari:  in  inferiorem  enim 
circulum  cuspidis ,  quae  usitatam  formam  habet ,  ornamentum 
immissum  est,  quod  cum  trifoHo  conferre  hcet. 

Minervam  inter  heroes  belh  Troici  versantem  in  pictura  ta- 
bellae  764  videmus,  quae  potius  Atticae  quam  Gorinthiacae  ar- 
tis  est.  Induta  longo  chitone,  apoptygmate(?)  instructo,  et  dextera 
hastam  tenens  curru  vehitur;  neque  galeam  neque  aegida  gestat. 
Magna  quoque  figura,  quae  in  tab.  801  B.  apparet ,  Minerva 
habenda  est;  longa  veste  amicta  et  parma  hastaque  armata  in 
praefurnio  fornacis  stat  modice  pedem  proferens.  Palladii  au- 
tem  certa  imago  in  tab.  840  B.  cernitur. 

Neque  Dianae  illius  „Persicae"  imagines,  quae  ab  artificibus 
vetustissimis  saepissime  pingebantur,  frustra  quaerimus;  in  tab. 
enim  907  A  partes  eius  superiores,  caput  dico  calatho  orna- 
tum,  alas  praecurvatas,  manum  laevam,  quae  anserem  tenet,  in 
tab.  908  A  inferiores  reliquae  sunt. 

Sed  hace  hactenus.  Transeo  a  deis  deabusque  maioribus 
ad  semideos  heroesque  atque  primum  quidem  dicam  de  Hercule. 
Guius  simulacrum  modo  in  fragmento  768  agnovimus^  ubi  sagit- 
tas  emittens  Jovi  contra  gigantes  auxilium  fert.  Accedunt  duae 
imagines  Herculis  Gercopes  ad  palum  aUigatos  portantis  (in  tab. 
766,  767).  Sed  quidquam  certi  de  eius  figura  dici  nequit,  quia 
tabellae  illae  inaccuratissime  pictae  sunt.  E  numero  duodecim 
Herculis  factorum  caedem  leonis  Nemeaei  in  tab.  910  B  descrip- 
tam  invenimus.  Guius  tabellae  alterum  latus  certamine  Hercu- 
lis  et  centauri  cuiusdam  ornatum  erat;  centaurus ,  cuius  totum 
corpus  crinitum  est,  quod  punctis  incisis  significatur,  antiquioris 
artis  ritu  pedes  humanos  habet.  Quamquam  utrimque  Herculis 
figura  deleta  neque  quidquam  relictum  est  praeter  partem  infe- 
riorem  leonis  et  centauri,  tamen  ex  habitu  eorum  pro  certo  col- 
ligere  Hcet  Herculis  certamina  ibi  depicta  fuisse. 

Bellerophontis,  clarissimi  illius  herois  Gorinthiorum,  in  Pe- 
gaso  sedentis  forma  tabellae  909  A  ornamentum  est;  mirum  vi- 
detur,  quod  in  liac  una  Pegasus  depictus  est,  etsi  tamquam  sig- 
num  urbis  Gorinthi  erat  et  in  antiquioribus  nummis  saepissime 
invenitur. 


15 


Ac  ne  Troici  quidem  proelii  imago  in  tabellis  deest.  In  ta- 
bella  764  enim ,  de  qua  iam  in  pag.  14  mentionem  fecimus, 
certamen  Pandari  et  Diomedis  vides,  cui  intersunt  Sthenelus  et 
Teucer  sagittarius  atque  Minervai). 

Postremum  de  tabella  769  hoc  loco  pauca  commemorave- 
rim.  Furtwaengleri  enim  descriptioni  non  plane  assentior.  Nam 
affirmo  hominem  imberbem  non  clavam  gestare,  sed  ramum 
nodosum ,  cuius  folia  in  extremo  laevo  angulo  conspiciuntur 
atque  suspicor  id ,  quod  Furtvvaengler  ,.einen  unklaren  Ansatz 
im  Ruckcn"  nominat,  fortasse  initium  corporis  equini  esse  ita 
ut  hac  figura  centaurus  quidam  significetur,  qui  ramum,  ut  sae- 
pius  in  vasis  vetustis  videmus  ,  manu  teneat.  Neque  minus  du- 
bium  est ,  num  alter  vir  tegumentum  in  capite  habeat.  Nam 
cum  facies  adversa  depicta  sit,  mala  pictoris  arte  mihi  effectum 
esse  videtur,  ut  crines  ipsi  capitis  tegumenti  speciem  spectan- 
tium  oculis  praeberent. 


II.  De  nietallis  .aerariorumque  arte. 

Non  ita  saepe  metallorum  imagines  in  tabelhs  inveniuntur. 
Quae  quamquam  arte  non  sunt  perfectae,  tamen  plurimi  sunt 
aestimandae,  quia  solae  inter  magnum  numerum  monumento- 
rum  Graecorum  metalla  effingunt.  Sed  inspiciamus  singulas  ta- 
belias.  Insignis  est  tabella  871  B.  Utrimque  rupes  vides  ab- 
scissas;  complures  metalhci  in  labore  sunt;  unus  maheo,  qui  in 
altera  parte  acutus,  in  aUera  obtusus  est,  saxa  aggreditur,  alii 
confossa  in  corbibus  ponunt  et  e  fodina  expromunt;  desuperne 
dependet  oenochoa ,  apta ,  si  vere  opinor ,  ad  aquam  operariis 
demittendam;  dexterum  latus  asperum  malleorumque  ictibus  di- 
laceratum;  laevum  aequahler  declive  parvis  procursibus  pari 
intervaUo  inter  se  distantibus  —  id,  quod  Furtwaenglerum  effu- 
git  —  instructum  est.  Quos  esse  factoS;  ut  operarii  in  fodinam 
descendere  vel  ex  eo  escendere  possent,  pro  certo  habeo.  Eius- 
modi  fodinae  iis  locis  fodiuntur,  quibus  aes  in  formam  nidoruni 
conglobatum  non  alte  sub  terra  conditum  est. 


cf.  Schneider,  der  troische  Sagenkreis  pag-.  183. 

In  tabella  valde  laesa  872  B  conspicis  saxa  imminentia,  duo 
brachia,  quibus  malleus  tenetur,  iuvenem  pleno  sacco  oneratum; 
in  tab.  638,  639,  831  A.,  metallici  vuigari  habitu  operantur.  Quae 
tabellae  omnino  fere  perfractae  sunt.  Hoc  autem  in  tab.  639 
cognosci  potest  metallicum  non  in  fodina  aperta  laborare,  sed  in 
cuniculo  subterraneo.  Metallum  quoque,  cuius  reliquias  Milch- 
hoefer  apud  Gorinthum  vidit,  puteus  erat  declivis  in  rupem  in- 
fossus.  Itaque  a  Gorinthiis  et  in  fodinis  apertis  et  in  cuniculis 
lapides  aerosi  videntur  effossi  esse. 

Iniuria  autem  Gollignon  picturas,  quas  dixi,  non  ad  metalla, 
sed  ad  fodinas,  in  quibus  argilla  effossa  sit,  pertinere  exislimat. 
Nam  latera  eiusmodi  fodinarum  aha  sunt  forma  aHoque  habitu 
atque  earum,  quae  in  tabellis  occurrunt;  harum  latera  sunt  as- 
pera  et  dilacerata  atque  saepius  suffossa,  illarum  moliia  et  ae- 
quaha.  Accedit,  quod  argilla  non  malleis,  sed  ahis  instrumentis 
tractatur.  Geterum  in  illis  tabellis  pictores  metalla  pingere  vo- 
luisse  tam  clare  elucet,  ut  non  intellegam,  cur  GoIIignon^)  metal- 
licois  dixerit  ,,occupes  sans  doute  a  extraire  Targile  destinee  a  la 
fabrication  des  vases." 

Hae  picturae  summi  sunt  pretii  ea  quoque  de  causa,  quod 
iis  luculentissime  apparet,  apud  Gorinthum  atque  in  vicinis  re- 
gionibus  etiam  perantiquis  temporibus  aes  effossum  esse.  Atque 
cuni  antea  non  satis  staret  opinio  eorum,  qui  idem  propter  aeris 
vesligia  in  montibus  reperta  el  propter  copiosum  comm.ercium 
operum  aeneorum,  quod  Gorinthii  antiquitus  faciebant,  arbitra- 
bantur,  nunc  detectis  tabelhs  repertisque  a  Milchhoefero  anti- 
quorum  metallorum  reliquiis  res  omnino  patet. 

Praetermissis  ad  tempus  imaginibus  fornacum  aeris,  hoc  loco 
tabellam  memorabilem  891,  quae  ad  artem  aeris  fusorum  aut 
fabri  aerarii  spectat,  descripserim.  Guius  in  altero  latere  senex 
nudus  albis  capitis  et  barbae  capillis  laqueam  ambabus  manibus 
detrahere  studet.  Juxta  eum  mulier  sedet  longo  chitone  induta, 
quae  crines  Iiabet  breves.  Nigrum  quoddam  et  rotundum  ma- 
nibus  tenet.  Praeter  haec  nihil  exstat.  Quin  vir  folles  moveat, 
quod  suspicatur  Furtwaengler,  non  dubitandum  est.  Quare  of- 
ficinam  aut  aeris  fusoris  aut  fabri  aerarii  agnoscimus.  Mulierem 


')  Piayet  et  Colignon,  tiist.  de  la  cer.  grecque  pag.  147. 

vero  in  ea  adesse  nobis  non  mirum  erit,  cum  imaginem  vasis, 
quam  Jahn^)  in  lucem  edidit,  respexerimus^  in  qua  mulier  in  of- 
ficina  aerariorum  apud  fornacem  stat.  Quid  autem  sit  quod  in 
tabella  mulier  manibus  tenet,  e  Plinii  libri  XXXIV  capite  107 
intellegitur,  ubi  de  „panibus  aeris"  sermo  est.  Talem  aeris 
panem  mulierem  in  tabellae  imagine  ad  manus  habere  mihi  ve- 
risimile  videtur  esse.  —  Alterius  lateris  picturam,  in  qua  duo  viri 
nudi,  proni  instrumenta  incerta  gerentes  depicti  sunt,  expUcare 
non  audeo. 


III.  De  fornacibus. 

Fornaces,  quas  iterum  iterumque  in  tabeUis  vides,  plerumque  e 
tholo  magno,  cuius  in  acumine  ostium  patet,  et  praefurnio  minore 
forma  quadrangula,  in  quo  ignis  ardet,  consistunt;  in  tholi  la- 
tere  foramen  semicirculatum,  rarissime  rotundum  aut  quadratum 
(cf  tab.  615,  623)  apparet,  quod  tabuia,  quae  ansa  instructa  est, 
praecluditur.  Ignis  longis  Ugnis  alitur.  Dum  flammae  praefurnium 
lambunt  atque  exsuperant,  operarii  aut  lignum  in  fornacem  im- 
mittunt  aut  longo  ferro  vel  rastro  ignem  incitant.  ThoU  ostium, 
per  quod  ignis  exitum  petit,  hic  atque  iUic  simplici  neque  ita 
alto  fumario  circumdatur.  Pro  quo  partem  superiorem  magni 
vasis,  quod  tti^ov  formam  habet,  mirum  in  modum  immissam 
bis  cernis  (in  tab.  631,  802  B).  Operarii  in  praefurnio  aut  in  scala 
aut  in  tholo  ipso  stantes  (cT.  tab.  867  B)  atque  ferrum  modo  directum 
modo  praecurvatum  gerentes  tholi  ostium  curare  student.  In 
pictura  autem  tabeUae  800  B  vir  longa  veste  indutus,  qui  taber- 
nae  magister  videtur  esse,  desuper  in  fornacis  ostium  introspicit 
persuasurus  sibi  omnia  accurate  esse  effecta. 

Utrum  hae  fornaces  sint  fornaces  figulares,  an  ad  metalla 
liquefacienda  aptae,  viri  docti  inter  se  dissentiunt.  Quas  cum 
Rayet^)  „fours  de  poterie"  nominaverit,  Furtwaenglero  ^)  veri- 


Ber.  der  Sachs.  Ges.  cl.  W.  1867,  tab.  V,  3;  cf.  Bluemner  Term.  imd 
Technol.  IV,  pag.  364  sq. 

cf.  Bkiemner  1.  c.  pag.  203,  203,' 
'^)  Gaz.  arch.  1880,  pag.  104. 
")  Gat.  Berol.,  pag.  70. 

milius  videbatur  in  illis  metalla  concocta  esse.  At  argumenta, 
quae  ab  hoc  allata  sunl,  non  satis  valent.  Primum  enim  Furt- 
waengler  propter  magnitudinem  fornacum ,  pro  qua  homines 
plerumque  minores  appareant,  eas  esse  fornaces  figulares  negat. 
Sed  eius  opinio  hoc  argumento  ita  non  fulcitur,  ut  contra  debi- 
litetur.  Nam  quantum  scimus,  fornaces,  in  quibus  lapides  aerosi 
conflabantur,  antiquitatis  temporibus  humiles  magnaque  parte 
sub  terra  erant  atque  certe  non  magnitudine  excellebant.  Gontra 
equidem  arbitror  fornacem  figularem  superantem  hominis  statu- 
ram  unius  vel  duorum  capitum  longitudine  inusitatam  formam 
non  praebere ;  saepius  tamen  fornaces  operariis  non  altiores  sunt. 
Sed  huic  rei  maior  vis  non  attribuenda  est,  cum  plerumque  ve- 
tusti  artifices  singulis  picturae  partibus  iustas  inter  se  mensuras 
dare  nequirent.  Neque  res  eo  diiudicatur,  ut  infra  videbimus, 
quod  in  perpaucis  tabellis  fossores  et  metalla  apparent.  Ali- 
cuius  autem  momenti  esse  forsitan  videtur,  quod  saepissime  ope- 
rarii  ferrum  longum  tenent  et  tholi  ostium  purgant  „ein  Verfah- 
ren",  ut  ait  Furtwaengler  in  cat.  Berol.,  pag.  70*,  „welches  bei 
einem  Topferof  eii  unverstandlich,  bei  einem  Hochofen  sehr  natiir- 
lich  ist."  Quo  non  convincor.  Nam  haud  scio  an  figuli  ar- 
doris  corroborandi  frigidaeque  aurae  arcendae  causa  ostium  for- 
nacis  terra,  aigilla,  aliis  rebus  in  partem  obturaverint  atque  eo 
tempore,  quo  vasa  satis  percocta  erant,  aperuerint.  Fortasse 
etiam  ostium  simplici  machinatione  instructum  erat,  quae  illis 
ferris,  prout  res  postulabat,  regebatur. 

Gum  Furtwaengleri  igitur  argumentis  nihil  certi  efficiatur, 
me  probaturum  esse  spero  Gorinthios  fornacibus  illis  non  ad 
metalla  conflanda,  sed  ad  vasa  concoquenda  usos  esse  atque  id 
quidem  his  de  causis. 

Fornaces  sunt  eadem  forma,  qua  fornax  figularis  vasis  re- 
ferta,  quae  in  tab.  893  A  apparet;  ut  ceterae^  illa  c  praefurnio  et 
tholo  constat.  Sed  etiamsi  unica  illa  tabella  deesset ,  tamen  in- 
opia  has  fornaces  cum  aliis  comparandi  non  laboraremus.  Nam 
in  Gallia,  Britannia,  Bavaria, '),  aliis  regionibus^)  fornaces  figu- 

cf.  Bluemner  1.  c.  II,  pag.  23  sq. 

Mentionem  hic  fecerim  reliquiariim  fornacis,  quas  ad  oppidum  Iburg, 
in  provincia  Hannovera  situm,  in  vico,  qui  vocatur  Laer,  cum  iam  nonnulli.s 

lares  exstmctae  imperatorum  Romanorum  temporibus  repertae 
suut,  quibus  fornaces  tabetlarum  sunt  simillimae. 

Vasa  fictilia  prope  fornaces  saepius  inveniuntur  (in  tab. 
608,  610  etc).   Quo  indicari  videtur  figulos  illas  in  usu  habuisse. 

In  fornacibus  antiquis  lapides  aerosi,  id  quod  etiam  hodie 
fit,  per  ostium,  quod  in  summo  cacumine  patebat,  iniciebantur. 
Ad  quod  omnino  non  aptum  est  ostium  fornacum,  quas  in  ta- 
bellis  vides,  cum  angustius  sit.  Neque  credi  potest  per  portam 
illam  semicirculatam  aeris  materiam  esse  immissam.  Praeterea 
foramina,  per  quae  aes  liquidum  profluat,  frustra  quaeruntur. 

In  latere  adverso  tabellae  885  vir  vas  formans,  in  averso 
fornax  vulgari  habitu  apparet.  Quam  esse  fornacem  figularem 
vix  negandum  est.  Nam  picturam  alterius  lateris  ad  fighnam, 
alterius  ad  artem  aeris  fusorum  spectare  non  credibile  est,  cum 
non  dubium  sit,  quin  ligukis  quidam  hanc  tabellam  dedicaverit. 
Gum  in  hac  igitur  pictura  fornax  figularis  agnoscenda  sit,  in  ce- 
teris  tabellarum  fornacibus,  quae  eadem  forma  sunt,  idem  valet. 
Neque  vero  quantum  scio,  tabella  exstat,  cuius  in  altero  latere 
fodina  vel  aerariorum  opus,  in  altero  fornax  illius  formae  de- 


annis  ante  colonus  eius  regionis  parem  fornacem  detexisset,  Jostes  et  Effmann 
etfoderunt.  (cf.  Z,  f.  vateii.  Gesch.  u.  Altertumskd.,  her.  von  dem  Verein  fiir 
Gesch.  u.  Altertumskd.  Westfaiens  1888,  pag.  85  sqq.,  tab.  VI.)  Sed  iis  viris 
non  contigit,  ut  probabihter  docerent,  ad  quem  usum  apta  fuerit  iila  fornax. 
Postquam  autem  fornaces,  de  quibus  dico,  in  comparationem  vocavi,  mihi 
non  iam  dubium  est,  quin  etiam  in  fornace  Laerensi,  quia  cum  ceteris  struc- 
tura  plane  consentit,  vasa  vel  lateres  concocta  sint.  Atque  cum  fractorum 
vasorum  testae,  quae  apud  fornacem  figularem  reperiri  solent,  adhuc  non  oc- 
currerint,  mehus  fortasse  est  putare  lateres  ibi  esse  adustos,  praesertim  cum 
priore  tempore  a  rustico  quodam  in  ea  regione  vetustissimi  lateres  aliena 
ab  iis,  quibus  nunc  utimur,  forma  eruti  et  cum  aliis  mixti  ad  aedificium  ex 
struendum  adhibiti  sint.  Quod  si  vere,  ut  spero,  statui,  etiam  de  aetate,  cuius 
illae  rehquiae  sint,  conicere  licet.  Angrivarii  enim,  qui  hanc  regionem  Ger- 
maniae  septentrionalis  incolebant,  ut  testis  est  Tacitus,  Drusi  et  Germanici 
temporibus  cum  Romanis  foedere  et  amicitia  cuniuncti  erant.  Quare  mea 
quidem  sententia  tiguli  Homani,  qui  mercaturae  causa  ibi  morabantur,  vel 
milites,  qui  fortasse  ibi  parvam  coloniam  vel  castra  constituerant ,  fornaces 
illas  exstruxerunt.  Negaverim  vero  illas  Germanicae  vel  antiquioris  originisesse. 

Ut  fit  in  omnibus  fere  monumentis,  quae  magistratuum  cura  non  con- 
servantur,  etiam  unicam  illam  fornacem  rusticus,  qui  il)i  hal)itat,  diruit,  ut 
lapidibus,  e  quibus  exstructa  erat,  uti  posset. 

•2* 

picta  sint.  De  tabella  autem  illa  Parisina  (cf.  Gaz.  arch.  1880 
pag.  105),  quae  imagine  fornacis  et  viri  bipennem  vibrantis  or- 
nata  est,  quaerendum  erit,  utrum  vir  ille  metallicus  sit  neciie. 
Equidem  illud  negaverim ;  nam  vir  instrumentum  gestat  bij^enne, 
quod  in  metallis  non  in  usu  est,  neque  lapidem,  ut  pro  certo 
affirmari  potest,  sed  aliam  materiam  contundit.  Sequor  Raye- 
tum,  qui  operarium  ligna  diffmdentem  hic  apparere  putat. 

Per  se  quidem  verisimillimum  est  in  tabellarum  picturis  for- 
naces  figulares  esse.  An  putas  fornaces  figulares,  sine  quibus 
res  fictiles  perfici  non  possunt,  in  nulla  tabella  depictas  esse, 
cum  ceterae  partes  artis  figulorum  saepissime  conspiciantur? 
Num  statuemus  plurimas  illas  fornacum  imagines  perpaucis  pic- 
turis,  in  quibus  metalla  descripta  sunt,  respondere?  Minime.  His 
causis  me  demonstrasse  confido  has  tabellarum  fornaces  esse 
fornaces  figulares. 

Venimus  nunc  ad  illam  tabellam,  in  qua  imago  fornacis  figu- 
laris  per  longitudinem  dimidiatae  exstat.  In  tholo  rotundo  de- 
cem  oenochoae  et  una  amphora^)  aliam  super  aliam  confuse 
collocatae  apparent;  in  summo  tholo  flammis  via  patefacta;  fo- 
cus,  qui  infra  vasa  est^  pila  vel  muro  in  duas  partes  divisus, 
quarum  laeva  punctis,  quibus  carbones  significari  recte  Furt- 
waengler  arbitratur,  dextera  re  difficili-)  cognitu  expletur.  Ignis 
ardor  non  per  multa  foramina,  sed  per  paucos  canales  per  tholi 
fundum  terebratos  ad  vasa  concoquenda  inducitur;  praefurnium, 
cum  ea  pars  tabellae  deleta  sit,  non  iam  conspicitur.  Sed  non 
dubium  est,  id  quod  inferiores  fornacis  partes  docenl,  quin 
depictum  fuerit. 

Guius  fornacis  structurain  contemplantes  miramur  illam  an- 
tiquissimis  temporibus  exceptis  minoribus  varietatibus  eandem 
fuisse  atque  fornacum  Romanorum,  quae  imperatoribus  regnanti- 
bus  in  usu  erant.  Quae  omnes  e  foco  praefuiuio  instructo  atque 
e  tholo  constant  et  in  omnibus  ignis  per  foramina  in  tholi  ca- 
vum  penetrat.  Neque  fornaces,  quibus  hodie  liguli  utuntur,  struc- 


Praeter  haec  vasa  depicta  mirum  in  modum  varia  et  miiltiplicia  line- 
amenta  colore  carentia  tracta  sunt,  quae  partim  et  ipsa  vasorum  formas 
indicant. 

-)  Quain  flammnm  rubram  esse  nullo  modo  concesserim. 

liira  plaue  dissimiles  siint.  Videmus  igitiir,  per  quot  saecula 
continua  traditione  id  servatum  sit,  quod  ad  usum  accommoda- 
tum  vetustissima  aetate  bene  inventum  et  comprobatum  erat. 

Recentioribus  saeculis  vasa  non  igni  ipsi  exponuntur,  sed  in 
receptaculis  (Muffeln)  conduntur.  Utrum  Romani  et  Graeci  ea- 
dem  ratione  vasa  concoxerint  necne  ignoramus.  Gorinthiacos 
autem  figulos  aetate  illa  aliter  fecisse  ex  tabella  893  A  apparet. 
Quaerendum  autem  est,  quomodo  impeditum  sit,  quominus  vasa 
fumo  denigrarentur.  Equidem  opinor  figulos  in  igne  nutriendo 
lignum  viride  repudiasse  et  aridissimum  tantum  atque  carbones 
adhibuisse,  quibus  flagrantibus  fumus  non  ita  magnus  exsistit. 

Guius  fornacis  structura  etiam  perspicuum  fit,  quomodo  fac- 
tum  sit,  ut  unum  iatus  vasorum  saepius  aequo  plus  igne  sit 
adustum.  Nam  lateribus  inferioribus  eorum,  quae  igni  proxima 
in  thoh  fundo  posita  erant,  maxima  vis  ignis  sustinenda  erat. 

Gum  vasa,  ut  in  tabella  illa  videmus,  aliud  super  aliud  per- 
mixte  neque  iusto  ordine  in  cratibus  ferreis  collocarentur,  non 
est  mirum  ea  mutuo  pressu  saepe  inaequalia  esse  reddita.  Sed 
existimo  vasa  artificiosiora  hoc  modo  non  bene  concoqui  potuisse 
neque  dubito,  quin  iis  perficiendis  maior  cura  atque  dihgentia 
adhibita  sit. 

Praeter  has  fornaces  figulares  aliae  in  tabellis  exstant.  Qui- 
bus  tholus  est  non  semicirculatus,  sed  oblongior  magisque  erec- 
tus;  praefurnio  carent.  In  tabelhs  610,  637,  811  eiusmodi  for- 
naces  vides.  Hae  quoque  quin  tigulares  habeantur,  nihil  impe- 
dit:  Aegyptii  enim  iam  antiquissimis  temporibus  huius  modi  for- 
nacibus  ad  vasa  concoquenda  usi  sunt  et  imagines  quoque  vaso- 
rum  Graecorum  i)  similem  formam  docent.  Duo  igitur  genera 
fornacum  figularium  fortasse  in  tabeJlis  videmus. 

In  nonnullis  tabelhs  tertiam  ac  maxime  diversam  for- 
mam  conspicimus  (cf.  tab.  643,  808  B,  DOO  B).  Has  fornaces  hu- 
millimas  quibus  praefurnium  deest,  comparare  licet  cum  parvis 
pilis  vel  columnis^);  ostium  est  latum,  per  quod  flammae  erum- 
punt;  operarii  longis  ferris  praecurvatis  vel  in  extremo  fme  tran- 


cf.  Bluemner  1.  c.  II,  pag.  47,  fig.  8. 
■^j  Gonferas  fornacem,  quae  in  prostypo  Neapolitano  est,  quod  Bluemner 
1.  c.  IV,  tab.  III,  fig.  24.  —  pag.  251  sq.  depinxit  atque  descripsit. 

stro  instructis  ad  forriacein  acceduiit.  Eas  igitur  fornaces  ad 
metalla  liquefacienda  aptas  fuisse  contendo,  atque  paucae  earum 
imagines  paucis  iilis  metallorum  imaginibus  respondent.  Quare 
intellegitur  metallorum  picturis  omnino  non  demonstrari  primae 
formae  fornaces  non  esse  figulares. 


IV.  De  rota  figulari  aliisque  pieturis,  quae 
ad  flglinam  spectant. 

Ante  tabellas  repertas,  exceptis  paucis  vasoruni  picturisi)  at- 
que  iis  partim  non  ita  vetustis,  de  orbe  figulari  atque  ea  ratione 
qua  vasa  formabantur ,  nihil  fere  notum  erat.  In  hac  quoque 
re  tabellae  magnae  auctoritatis  sunt ,  cum  in  iis  saepius  pictu- 
rae  conspiciantur,  quae  ad  artem  hgulorum  spectent. 

Vasorum  liguratio  in  rota  figulari  fit,  quae  versatilis  sude 
in  terram  adacta  sustinetur.  Dum  rotam  laeva  manu ,  non 
pede,  ut  hodie  fieri  solet,  movet,  figulus  aliquoties  bacillo  quo- 
dam  usus  vas  medio  in  orbe  stans  format.  Alii  operarii  specta- 
tores  sunt.  Interdum  acervum  argillae  humi  iacentem  videmus. 
Vasa  comparata  ad  concoquendum  vel  cocta  in  scamno  parieti 
affixo  posita  sunt  (in  tab.  640);  in  alia  tabeila  (Gaz.  arch.  1880 
pag.  106)  cocta  ex  uncis  dependent. 

His  picturis  perspicuum  fit  rotam  in  antiquissima  figUna 
Gorinthiaca  non  pede  esse  versatam.  Atque  cum  rota  apud 
Gorinthios ,  qui  antiquitus  operibus  fighnis  illustres  erant ,  ita 
esset  constructa,  ut  manu  tantum ,  non  pede  circumageretur, 
verisimillum  est  eam  apud  ceteras  quoque  Graeciae  gentes  an- 
tiquis  temporibus  meliorem  structuram  non  habuisse. 

Hoc  loco  non  omiserim  de  variis  vasorum  formis ,  quae  in 
tabellis  apparent,  pauca  dicere;  vides  oenochoas  (in  tab.  640, 
827B,  831B),  scyphum  (in  tab  641,  811B),  amphoras  (in  tab.  871B, 
893  A).  Amphora  quoque  altissima  eius  formae,  quam  „amphora 


-)  cf.  Bluemner  1.  c.  II,  pag.  46  sqq.  —  Bluemner,  Mitt.  des  ath.  Inst. 
1889,  pag.  150  sqq. 

a  colonnette"  vocamus,  in  orbi  figulari  stans,  in  tab.  868 iJ  con- 
spicitur.  Quod  quidem  non  neglegendum  videtur  esse,  cum 
quaeritur,  utrum  origo  vasorum  illorum  Gorinthiaci  generis  in 
Italia  repertorum  [Gorinthi  fuerit  necne.  Nam  cum  adhuc,  quan- 
tum  scio,  Gorinthi  vasa  huius  formae  non  effossa  sint  atque 
saepius  ii,  qui  vasa  illa  Italica  in  ipsa  urbe  Gorintho  perfecta 
esse  negant,  taha  atque  tanta  vasa  a  figlina  Gorinthiaca  ahena 
fuisse  contendant,  hac  tabella  demonstratur  figulos  Gorinthiacos 
etiam  eiusmodi  vasa  fabricatos  esse.  Neque  mentione  indignae 
sunt  formae,  quae  in  duabus  aliis  tabellis  (v.  tab.-884  B  et  Gaz. 
arch.  pag.  106)  depictae  sunt;  est  enim  amphora  collo  tenui  at- 
que  ventre  oblongo  et  amplo  humilique  pede  et  lecythus,  cuius 
venter  infra  in  acutum  desinit,  formae  Protocorinthiacae  similior. 


V*  De  iiavibiis. 

Navium  picturae ,  quas  in  tabellis  vides ,  in  antiquissimis 
sunt,  quibus  res  nautica  Graecorum  illustratur  atque  eo  pluris 
sunt  habendae  ,  quia  in  iis  conspiciuntur  naves  Gorinthiorum, 
qui  inter  Graecas  gentes  antiquitatis  temporibus  navigatione 
maxime  florebant.  Sed  hae  tabellae  omnes  fere  adeo  deletae 
sunt,  ut  modo  minor  pars,  modo  nihil  fere  restet. 

Duo  navium  genera  internoscimus,  naves  longas  et  naves  one- 
rarias.  Illae  vulgari  sunt  forma;  prora  prominet  in  speciem  ca- 
pitis  bestiae  (apri,  canis  vel  lupi)  constructa,  atque  magnus  ocu- 
lus  ahquoties  in  ea  pictus  est;  puppem  curvatam  fuisse  tabella 
integra  8b6Bdocet;  malus  vel  remigium  in  hac  frustra  quaeritur. 

Navis  onerariae  imago  admodum  illaesa  in  tabellis  non  per- 
mansit.  Quoad  cognoscere  possumus,  et  prorae  et  puppes  cur- 
vatae  atque  naves  velis  et  remis  instructae  fuerunt. 

Accuratius  contemplemur  formam  navis  in  tab.  831  B  de- 
pictae.  Guius  puppis  curvata  atque  crucibus  duphcibus  ornata 
longurio  fulcitur.  Media  in  navi  malus  erectus  est,  qui  utrim- 
que  rudibus  (2  jiQOTovoig  —  1  sniTovw)  sastinetur.  Per  totam 
navem  transtrum  in  puppem  immissum  et  apud  malum  utrim- 
que  sude  statuminatum,  quod  nunc  „Sprengwerk"  vocatur,  duc- 
tum  est.  —  In  superiore  tabellae  margine  series  oenochoarum 

apparet,  quibus  siguificatur  naveiii  vasis  oiiemtaiii  fuisse,  quae 
in  alias  terras  exportarentur^). 

Denique  de  tabella  contusa  652  brevi  dicendum  est.  Guius 
in  pictura  media  pars  navis  remis  instructae,  qui  e  foraminibus 
in  alvum  navis  terebratae  prominent,  conspicitur;  lineamenta 
palmarum  minorum,  quae  ne  ad  illa  foramina  quidem  porrectae 
sunt,  supra  remos  exstant:  Furtwaengler  ea  non  animadvertit- 
Qua  imagine  biremem  repraesentari  existimo ,  etsi  bene  mihi 
conscius  sum  hanc  exphcationem  non  extra  omnem  dubitatio- 
nem  esse.  Nam  non  iniuria  quispiam  dixerit  pictorem  huius 
tabellae .  si  biremem  pingere  voluisset ,  superiores  remos  non 
tam  breves  et  parvos  descripturum  fuisse.  Sed  haud  scio  an 
antiquissimus  ille  artifex  remigium  navis  melius  penicillo  imita- 
rinon  potuerit.  Gontra  negari  nequit  foraminibus  ilhs  paene 
pro  certo  demonstrari  navem  esse  biremem.  Neque  enim  in 
navibus  uno  ordine  remorum  instructis  remi  per  foramina  ernit- 
tebantur,  sed  ad  ipsum  marginem  navis  superiorem  affigebantur^). 


VI.  De  equltibus,  militibus,  venatoribus. 

Equis  invehi  Gorinthios  magnopere  iuvasse  videtur,  cum  in 
tabelhs  persaepe  equites  appareant.  Qui  modo  barbati  modo 
imberbes,  nudi  aut  brevi  tunica  induti,  brevem  equitum  hastam 
aut  scipionem  gestant.  Nonnunquam  caput  eorum  casside  est 
tectum.  Modo  unus  est,  modo  plures  sunt  una  aut  contra  equi- 
tantes.  Saepius  quoque  equites  equos,  de  quibus  descenderunt, 
lora  manibus  tenentes  abducunt.  ^)  Equus  contra  vincuJa  tenax 
in  lab.  856  punitur.      Etiam  equi  soH  apparent. 

Qua  in  tabella  cum  Gorinthios  commercium  vasorum  per  niai  ia  fecisse 
perspiciatur,  quid  est  cur  illos  in  Etruria  et  in  aliis  Italiae  regionibus  vasa 
venditasse  negetur? 

^)  De  eiusmodi  biremibus  v.  Helbig,  das  Hom.  Epos.  pag.  56,  sq;  Micali, 
Mon.  ant.  tab.  103,  2.  3. 

In  tabellae  555  pictura  inaccurata  vides  reliquias  unius  vel  duorum 
equoruni,  quos  lora  tenens  vir  barbatus  celeriter  praecedit.  Guius  mentionem 
facio  propterea  quod  inter  eam  et  prostypum  illud  Mycenaeum  similitudo 
quaedam  e.st. 

Vir,  qui  in  tab.  562  apparet  (cf.  Furtw.  descr.)  laeva  manu  loia  tenu- 
isse  videtur;  dextera  non  rhyton,  sed  fustem  gestat. 

Equomin  (lorinibiacoium  figura  diversa  ost  ab  ea,  ({Ua  ecjui 
in  monumentis  Attieis  esse  solent.  Equus  enini  Corinthiacus 
magnitudine  insignis  corpore  graciliore  et  proceriore  est;  pedibus 
altis  firmitas  non  deest.  Gontra  corpus  equi  Attici  altitudine 
inferioris  breve  est  atque  robustum  ne  dicam  crassuin,  et  pedes 
habet  breves  atque  compactos.  Sed  in  tabelhs  quoque  et  aliis 
monumentis  Gorinthiacis  equi  conspiciuntur  i^tticis  similHmi 
neque  in  Atticis  monunientis  equorum  forma  Gorinthiaca  desi- 
deratur. 

Crebro  mihtes  aut  per  amicitiam  aut  per  inimicitias  con- 
gressos  in  tabelhs  vides.  Modo  nudi  modo  thorace  vel  simplici 
chitone  induti  cassidem,  parmam,  ocreas,  hastam  gerunt. 

Hoc  loco  non  ahenum  est  de  armis  militum  pauca  dicere. 
Gassis  Gorinthiaca  non,  ut  Attica,  capiti  se  apphcat,  sed  aUius 
est  convexa;  genae  laminis  teguntur,  ita  ut  parva  pars  faciei  a 
tehs  hostilibus  non  tuta  sit.  Cristarum  forma  varia  est:  longae 
atque  latae  aut  ipsis  cassidibus  convexis  affixae  sunt  aut  prae- 
fixae  in  buhas  vel  tubera  e  summa  casside  prominentia  depen- 
dent;  rarissime  duabus  cristis  utrimque  demissis  cassis  instructa 
est  (in  tab.  796;  cf.  Ann.  d.  J.  1864  tav.  d'agg.  0.  P.;  J.  of  lleh. 
stud.  I,  81;  —  Gerhard,  A.  Vb.  III,  208,  etc. 

Thorax  usque  ad  coxas  pertinens  angustiore  limite  promi- 
nente  finitur.    Sub  thorace  saepissime  chiton  geritur. 

In  armandis  inferioribus  corporis  partibus  Gorinthii  illis 
temporibus  magnam  curam  atque  dihgentiam  posuerunt.  Neque 
enim  crura  tantum  ,  sed  aliquoties  etiam  femora  ocreis  sunt 
tecta  (cf.  tab.  595,  796 B).  Nonnunquam  femora  pro  ocreis  hneis 
spirahbus  instructa  cernis,  (cf.  tab.  591,  669)  quae  saepius  in 
vasis  quoque  apparent  (cf.  Gerh.,  A.  Vb.  II,  122,  123;  Mon.  d.  J. 
VI,  78  etc).  Quid  hae  spirales  sibi  vehnt  usque  ad  hoc  tempus 
valde  incertum  est.  Quas  artifices  pinxisse,  cum  aut  obsoletam 
mihtum  armaturam  in  memoriam  revocare  vellent  aut  antiquiora 
exemplaria  picturarum,  in  quibus  ocreas  iilas  depictas  invenie- 
bant,  non  satis  bene  inteUecta  imitarentur,  ea  de  causa  negave- 
rim,  quia  in  tabelhs  eiusdem  aetatis  et  verae  ocreae  et  spirales 
conspiciuntur.  Mea  opinio  haec  est:  cum  ocreae  ex  laminis 
aeneis  factae  fortasse  nimis  graves  et  militibus  maiori  impedi- 
mento  essent^  femora  aere  in  spirales  contorto,  quod  gladioruni 

plagas  exciperet,  tegebantur.  Haud  quidem  igrioro  in  complu- 
ribus  imaginibus  (cf.  e.  g.  Gerh.,  A.  Vb.  III,  227,  230)  has  spi- 
rales  quasi  agglutinatas  apparere  et  tam  parvas  atque  simplices 
esse,  ut  eas  more  barbararum  gentium  in  carne  incisas  et 
colore  infectas  esse  crederes.  Xeque  tamen  tale  apud  Graecos 
fiebat  atque  ob  hanc  rem  puto  etiam  has  spirales  ex  aere  factas 
femoribus  tegumento  fuisse. 

Milites  plerumque  parma  rotunda  utuntur;  cavum  brachii 
immittendi  causa  duabus  ansis,  quarum  altera  in  medio,  altera 
margini  propior  est ,  instructum  et  saepenumero  fimbriis  orna- 
tum  est;  in  convexo  ornamenta  oranis  generis  variaeque  bestiae 
apparent.  Boeotii  clipei  forma  occurrit  in  tab.  589 ,  oblongi  et 
utrimque  in  speciem  semicirculi  insecti.  Simplicem  cUpeuin 
oblongum  Aiax  in  tab.  764  videtur  gestasse. 

Tela  nihil  insohti  aut  proprii  habent.  Peditum  hasta  e  longo 
hastili  atque  ferro  non  uncinato  constat:  breviore  saepius  equi- 
tes  utuntur. 

Gladius  latus  neque  ita  brevis  modo  ferreo  vecti,  quo  ictus 
vitantur,  instructus,  rnodo  non  instructus,  sub  laevo  brachio  de- 
pendet  balteo  in  dextero  humero  imposito:  capulus  ahquoties 
fimbriis  ornatus  est. 

Pharetra  sagittis  referta  ad  partem  dexteram  tergi  loro, 
quod  a  laevo  humero  sub  ala  dextera  ducitur,  alligata  est.  Arcus 
non  formam  simplicem  ligni  curvati  habet,  scd  dupHciter  inflexi. 
Sagitta  longa  atque  pennata  in  parte  inferiore  insecta  est. 

Transeamus  ad  eas  tabellas,  quarum  picturae  ad  venatores 
venationemque  spectant.  In  latere  adverso  tabellae  Timonidae 
venator  stat  duabus  hastis,  gladio,  pharetra  armatus  atque  brevi 
chitone  indulus;  apud  eum  canis  est  forma  illa,  qua  in  monu- 
mentis  archaicis  esse  soiet. 

Ut  Gorinthii  artifices  crebro  et  libenter  venationem  aprorum 
pinxerunt,  ita  in  tabellis  quoque  non  desideratur;  in  tab.  fracta 
894  B  apri  pars  posterior  conspicitur.  quae  sagitta  percussa  est, 
ut  sanguis  e  vuhiere  fluat.  Etiam  viri  barbati  et  hasta  armati, 
qui  in  latere  adverso  eiusdem  tabellae  picti  sunt,  venatores  vi- 
dentur  esse,  qui  venatione  feliciter  peracta  alter  alterum  salutant. 

VII.  De  bestiis  atqiie  ornaiiientis  ad  tabellas 
decorandas  adhibitls. 

Primum  videamus,  qualia  sint ornamenta^  quibus  saepe  niar- 
gines  tabellarum  ornati  sunt.  Grebro  apparet  ornamentum  astra- 
gali,  simplex  aut  duplex  variaque  forma.  Praeterea  internoscimus 
ornamentum  latrimculariura  (in  tab.  709),  spirale  (in  tab.  806), 
undulatmn  (in  tab.  841),  maeandrium  (in  tab.  750). 

Deinceps  dicendum  est  de  iis  tabellis,  quarum  ununi  vel 
utruraque  latus  bestiis  aut  ornamentis  decoratum  est.  Pardi  ligu- 
ram  in  tab.  722,  723  vides,  leonis  in  tab.  724,  sphingis  in  tab. 
725,  726,  tauri  in  tab.  727—729,  apri  in  tab.  740—744,  anguis 
in  tab.  745,  noctuae  in  tab.  756,  lotos  flores  et  palmas  inter- 
nexas  in  tab.  762,  rosam  lotique  florem  in  tab.  763.  Saepius 
etiam  in  utroque  latere  bestiae  vel  ornamenta  conspiciuntur:  an- 
guis-rosa  in  tab.  917;  pardus-aper  in  tab.  918;  ardea  inter  duos 
leones  vel  pardos-avis  inter  taurum  et  leoneili  vel  pardum  in 
tab.  919;  pardus-cervus  in  tab.  921;  sphinx-taurus  in  tab.  924; 
gallus-(V)  in  tab.  925;  idem  926;  equus-leo  in  tab.  928;  sphinx- 
palma  nexa  loti  gerarais  in  tab.  933;  parvi  circuli  lineis  curvatis 
coniuncti  in  tab.  934.  Omnes  hae  variae  bestiae  ad  vasa  quoque 
Corinthiaca  ornanda  adhibitae  sunt  neque  in  ornamentis  quid- 
quara  insohti  inest  excepto  eo,  quod  in  tab.  934  apparet,  quale 
in  operibus  geometricae  artis  non  raro  cernis. 

Rarius  alterum  latus  imagine,  alteruin  bestiis  vel  ornamentis 
decoratum  est:  in  tab.  842  viri  corpus-sphingem;  in  tab.  892 
fornacem-piscem;  in  tab.  899  virum-amplam  rosam  videmus. 
Sequitur  ut  de  iis  ornamentis  dicam,  quae  spatiis  vacuis  sunt 
ornatui.  Ut  in  vasorum  picturis,  in  tabellis  quoque  artifices 
descripserunt  rosas  modo  omnino  coloratas.  modo  e  punctis 
compositas,  maculas  inaccurate  depictas,  cruces,  circulos,  rotas, 
lineas  acriter  fractas.  In  nonnuhis  tabeUis  imagini  Neptuni  pis- 
ces  additi  sunt  (in  tab.  787  A,  808  A),  neque  polypus  deest  ( v. 
tab.  787  A). 

Perquam  singularia  sunt  ornamenta  tabellae  374,  quae  rosa- 
rum  loco  artifex  impinxit.  Inter  haec  duas  formas  internoscimus, 
quarum  alteram  conferre  Ucet  cum  particula  rotunda  e  reti  no- 


doso  exsecta,  cuius  partes  extremae  crucibus  iustructae  sunt. 
Similis  generis  rosas  sed  multo  simpliciores  in  tab.  619,  929  vi- 
des.  Hoc  loco  rosae  quoquementionem  facio,  quae  in  vase  Boe- 
tio  quod  depictum  est  .,in  Jahrb.  des  arch.  Inst."  1888,  pag.  342 
fig.  25,  apparet.  -  Altera  forma  mihi  ab  arte  flglina  aliena  at- 
que  a  laminis  aeneis,  quae  ad  decorandam  supellectilem  adhibe- 
bantur,  petita  videtur  esse. 


VIII,  De  inscriptionibus. 

Inscriptiones  aut  sinistrorsum  aut  dextrorsum  aut  ^ovOTQoifrj- 
dov  versae  plerumque  in  parte  patente  tabellarum  inscriptae  sunt; 
raro  autem  litteras  in  margine  colorato  (cf.  tab.  846  B,  947) 
aut  in  ipsa  pictura  (cf.  tab.  612)  aut  in  argilla  nuda  incisas  vides 
(cf.  tab.  803). 

Grebro  ut  in  vasorum  picturis  tieri  solet  ^  unicuique  figurae 
nomen  adscriptum  est;  sed  praeterea  dedicantium  quoque  verba 
apparent;  .  .  .  ♦  ,  dvs^rjxs  IIoTsiSavi  vel  noTsiSdFovi  fdvaxTi 
iterum  iterumque  leginuis  et  multa  nomina  virorum  Corinthiorum 
ac  partim  singularia  in  tab.  exstant:  AvGidSag^  "lygMv^  JoQxon^ 
KvXoiSag  ^srfoxXrjg,  2i[xl(ov^  EvQVjiiTjSrjg,  0ls^a)v  'AOoniodo^Qog^ 
'AQiOTocfi^og,  aha. 

Nonnuin  pii  viri  sperantes  numen  donationem  benificiis 
repensurum  esse  verbis  tv  S^  dog  xaQisGav  afxoifdv  —  d^foQfxdv  (?) 
deum  omni  tempore  remunerationis  atque  praemii  commone- 
facere  student. 

Viri,  qui  tabellam  838  in  sacrario  Neptuni  posuerunt,  longum 
iter  videntur  fecisse  1);  nsim  IIsQasid^sv  l'xoi.i€g  in  ea  legitur,  quae 
verba  non  faciha  sunt  interpretatu.  Quibus  idem  significari 
nonnulli  arbitrantur  atque  Latinis  verbis:  „a  Piraeeo  venimus". 
At  haec  expUcatio  minus  probabilis  videtur  esse,  quia  in  prima 


•j  Blassii  coniecturam  y^TleQastod^ev  MIxmv  u'aVfi^9?xf"  (v.  Collitz,  Samml. 
griech.  Dialectinschr.  III,  pag.  66),  postquam  tabellam  ipsam  acute  inspexi,  om- 
nino  reicio.  Litterae  enim  Yxoixss  tam  certae  sunt  ut  de  iis  dubitare  non 
hceat.  Equidem  Furtwaenglero  adstipulor,  quia  mea  quidem  sententia  eius 
lectio  sola  Htteris  ipsis  satis  accommodata  est. 


syllaba  littera  B  apparet.  Si  viri  illi  a  Piraeeo  venissent,  ta- 
bellae  pictor  non  P  Bo«Poi!>6?',  sed  PF(>aP««^^f^' inscripsisset.  Rec 
tius  cogitare  licet  de  regione  Asiae  in  conspectu  Khodi  insulae 
sita,  quam  Graeci  IIsQaia^  noniinabant.  Fortasse  etiam  VtQAV^oO^^v 
Txofjieg  idem  valet  ac  tt^qAIo^sv  ixo/^i&g  =  e  regione  transma- 
rina  venimus. 

In  aliis  tabetlis  verbis  A^^fixQiia  FfjLt  Araphitrita  ipsius 
imaginem  esse  pronuntiat  aut  inscriptione  'AfjKfiiQrcag  sfu  ta- 
bellam  sibi  vindicat. 

In  tabella  fracta  H62  id  quod  pictores  vasorum  saepius 
fecerunt,  litterarum  ordo  depictus  est. 

Pictorum  duo  vel  tria  nomina  conspiciuntur.  In  tabella 
enim  846  TifioviSag  syQaips  B(a  inscriptum  est;  MiXovidag  syQaqt 
in  tabella,  quadam  Parisina  legitur.  Bias  quoque,  pater  Timo- 
nidae  in  numero  pictorum  videtur  habendus  esse.  —  Timonidam 
f[ui  vas  illud,  Gleonis  repertum  ornavit,  eundem  esse,  atque 
eum,  qui  huic  tabellae  suum  nomen  imposuit,  iure  contenditur. 
Atque  hac  tabella  demonstratur  illum  Timonidam  non  (^leonis, 
sed  in  ipsa  urbe  Gorintho  versatum  esse. 

Restat,  ut  de  nonnullis  inscriptionibus,  quae  summam  inter- 
petandi  difficultatem  praebent,  pauca  addam. 

In  tab.  524  hanc  inscriptionem  vides  dvs^rjxs 

IIoTi  {daviF)  dva{x)ii  aihonoxia  ^).  Sub  nomine  Avzonoxia  nomen 
proprium  conditum  et  Avtottoxiu  formam  esse  casus  genetivi 
numeri  singulariS;  derivatam  a  nomine  proprio  AvronoxCag^  opinor. 
Qua  in  re  haud  ignoro  nomina  propria  frustra  quaeri,  quorum 
altera  parte  stirps  iisx  contineatur.  Hesychius  autem  verbum 
,,aihon6xiOTov''  (natura  villosum)  tradit  et  haud  scio  an  nomen 
AvTonoxiag  correptione  hypocoristica  nominis  ,^AvTonoxiaTog'' 
ortum  sit.  Fortasse  igitur  patri  eius,  qui  hanc  tabellam  dedica- 
vit,  nomen  Autopocias  fuit.    Sed  rem  in  suspenso  reliquerim. 

In  tab.  900  A  duae  exstant  inscriptiones,  altera  in  dextera 
parte  media,  altera  in  margine  inferiore,  quae  inanes  videntur 


De  littcris        pro  JI  scriptis  conferas  inscriptionem  tabellae  764: 
'AS-avA^a  =  A&avAIa. 

-)  In  hac  quoque  inscriptione  Furtwaengleri  lectionem  sequor.  AvTonofia 
pro  Avtonoxia  Pioelil  et  alii  connnendaverunt,  sed  iniuria. 

esseJ)  Sed  respieiendum  est,  quod  litterae  arbitratu  compositae 
in  verba  non  coeuntia,  quales  ad  spatiurn  vacuum  explendum 
in  antiquioribus  vasis  adliibitae  sunt,  in  his  tabellis  non  occur- 
runt;  tabellam  900  in  hac  re  solam  excipiendam  esse  non  ita 
verisimile  sit.  Accedit,  quod  superiorem  inscriptionem,  si  secun- 
dam  eius  litteram  errore  vel  indiligentia  pro  litlera  T  scriptam 
esse  statuiraus,  initio  inferioris  inscriptionis  rursus  conspicimus. 

Memorabihs  etiam  tabellae  937  inscriptio  est;  singulare  enim 
ratione  in  maculo  elliptico,  quod  pigmento  coloratum  est^  litterae 
ayafis  '^)  incisae  sunt. 


IX.  Varia. 

I>e  nonmillis  tabelli^  rari^  vel  singularibus. 

Saltatio  Corinthiaca  in  lato  Hmite,  quo  margo  superior  ta- 
bellae  905B  ornatus  est,  conspicitur;  viri  brevi  tunica  induti 
ferociter  ac  lascive  saUunt.  In  tabella  quoque  Parisina  (v.  Gaz. 
arch.  1880  pag.  107)  saltationem  vides  depictam. 

Mentione  dignissima  pictura  tabeilae  865  A  videtur  esse, 
quam  Furtwaengler  his  verbis  descripsit:  „Reiter  im  Schritt 
nach  rechts,  unbartig.  Auf  dem  Schwanzansatze  des  Rosses 
steht  ein  kleiner  barlloser  Mann  (der  Rand  oben  verhinderte  ihn 
ihn  grolser  zu  bilden)  der  mit  beiden  Handen  seinen  langen 
stehenden  Phallos  umfafit."  Sed  non  conatus  est  eam  interpre- 
tari.  Ipse  igitur  eius  rei  periculum  faciam.  Inspicienti  mihi 
opus  illud  Salzmanni,  quod  inscribitur  ,,Necropole  de  Gamiros", 
in  tab.  57  vasis  pictura  occurrit,  in  qua  praestigiatores ,  quod 
idem  inscriptio  docet,  apparent;  in  laevo  latere  viri  in  gradibus 
sedentes  obstupefacti  manus  tollunt;  ante  eos  tibicen  stat;  in 
dextero  vir  in  longurium  eniti  studet;  in  medio  duos  equos  vi- 
denms,  quorum  in  altero  vir  sedet;  in  extremam  autem  equi 
spinam,  ubi  cauda  incipit,  vir  humili  statura  insiluit^  qui  parmam 
brachio  gestat.    Hae   equitis  et  praestigiatoris  figurae  imagini 


Gf.  „Ant.  Denkm."  I,  tab.  VIII,  20. 
-)  Inscriptio  integra  eat  nec  Blassii  eoniectura  "Jya/uejuvMv  (Gollitz,  Samml. 
yriech.  Dialectinschr.  III,  pag.  66)  probari  potest. 

tabeliae  865  A  tam  similes  sunt,  ut  dubitari  noii  possil,  quin  in 
hac  quoque  pra estigiatores  depicti  sint.  Eo  tantum  diversi 
sunt,  quod  in  vasis  pictura  vir  parmam  gerit ,  in  tabella  penem, 
ut  videtur,  manibus  tenet. 

Neque  tabella  783  praetereunda  est.  Cuius  latus  adversum 
linea  in  duas  partes  dividitur,  quarum  in  superiore  duo  viri 
conspiciuntur  alter  alteri  brachia  porrigentes.  Quos  cum 
Furtwaengler  pugiles  esse  suo  iure  existimasset,  nuper  Fraenl?:el 
contendit  eos  non  esse  pugi  es,  sed  viros  qui  messe  opima  (in 
inferiore  parfe  depicta)  laetarentur.  Sed  haec  opinio  non  pro- 
babilis  est.  —  In  parte  inferiore  duo  viri  uvis  carpendis  occupati 
sunt.  Alter  saccum  iam  refersit ,  alter  fruges  in  alium  saccum, 
qui  supra  ne  in  solum  cadat  alligatus  est,  ingerit.  Sacci  e 
duobus  pelhbus  consuti  sunt  ea  ratione,  ut  infra  in  speciem 
caudae  hirundinis  desinant;  anteriorum  pedum  pollis  sutura  ita 
coniuncta  videtur  esse,  ut  ansas  praebeat  habiles. 

Mentione  non  indigna  est  pictura  tabellae  839  B ,  in  qua 
magnum  caput  muliebre  lineis  tantum  descriptum  cernis. 

in  tabellae  901  A  pictura  Furtwaengler  sculptorem  depictum 
esse  opinatur.  Quam  interpretationem  neque  omnino  proba- 
verim,  neque  improbaverim.  Sed  cum  eo  comparaverim  virum, 
qui  in  vase  Gyprio  in  „Jahrb.  des  arch.  Inst."  1886  tab.  8  depicto 
apparet.  IUe  statura  et  habitu,  viro^  quem  Furtwaengler  sculp- 
torem  esse  putat,  perquam  similis  est. 

Tabellae  quoque  784  pictura,  in  qua  fabula  de  vulpe  et 
corvo  adumbrata  est,  maxime  est  memorabilis.  Videmus  arboris 
demissos  ramos  et  infra  vulpem  sursum  spectantem ;  corvi  autem 
figura  doleta  est.  Haec  imago  adhuc  antiquissima  est  fabulae 
Graecae  illustratio. 

Restat  ut  de  duabus  aliis  tabellis  pauca  addam.  In  tabella 
889  A  describenda  Furtwaengler  infra  virum  nudum  brachia 
porrigentem  compluria  hominum  capita  delineata  non  vidit.  Et 
in  laevo  et  in  dextero  latere  sub  genibus  bina  capita  taenia 


Nummum  Corintbiacum  in  comparationem   voco,  qui  in  Journ.  of. 
Hell.  stud.  tab.  51  G  42  depictus  est. 

cf.  Ant.  Denkm.  yoI.  1.  pag.  4, 

ornata  conspiciuntur.  Haec  sunt  parva,  illa  his  minora.  Ut 
hanc  imagineni  miram  interpretarer,   nullo  modo  mihi  contigit. 

Descriptio  quoque  fragmenti  906  B  supplenda  est.  Exstant 
partes  inferiores  viri  nudi,  qui  laevum  pedem  acervo  imposuit ; 
caput  virile  barbatum  quod  genui  tamquam  affixum  videtur 
esse,  Furtwaengler  non  animadvertit. 


Appeiulix, 
!♦  De  crmium  liaMtu. 

Habitus  capillorum  Neptuni  varius  est.  Cui  communes  sunt 
crines  per  cervicem  effusi,  qui  in  capite  taenia  saepissime  angusta, 
rarius  latiore,  cohibentur;  nonnunquam  ea  in  nodum  coliigata 
est  ita  ut  extremae  partes  dependeant.  Pro  taenia  Neptuni 
caput  diademate  vel  corona  ornatum  est  in  tab  384,  454. 
Saepius  media  in  fronte  crines  retroacti,  cincinni,  anuli  apparent 
et  capilli  in  anulos  longos  divisi  per  humeros  defluunt. 

Omissis  rebus  minoribus  tres  rationes  capillos  pech^ndi 
discerni  possunt;  frontis  enim  crines  retroacti,  cincinni ,  anuli 
desunt  et  capilli  .simplices  per  cervicem  dependent,  aut  media  in 
fronte  crines  concrispati  vel  in  anulos  vel  in  cincinnum  contorti, 
eeteri  autem  capilli  simphci  comptu  sunt,  aut  media  in  fronte 
crines  eodem  modo  ornati  sunt  et  longi  anuli  humeros  obtegunt. 

Rarius  capilli  infra  cervicem  colligantur  (cf.  tab.  347,  486). 

Neque  Neptunus  solus,  sed  etiam  alii  viri  hunc  varium  cri- 
nium  habitum  ostendunt. 

In  vasorum  Corinthiacorum  picturis  eaedem  rationes  capillos 
pectendi  conspiciuntur;  ut  exemplo  utar,  Periclymenus  (v.Mon.  d. 
J.  VI,  14)  crines  frontis  retroactos  habet  et  longos  anulos  per 
humeros  dependentes;  crines  medii  iudicis  in  Peliae  ludis  fune- 
bribus  (Mon.  d.  J.  X,  4— e5)  eodem  modo,  atque  Neptuni  in  tab. 
460,  compti  sunt.  Primus  autem,  quem  distinximus  capillorum 
habitus  in  vasis  tam  crebro  invenitur,  ut  exempla  eius  atferre 
supervacaneum  sit. 

Hi  diversi  comptus  illis  temporibus  Gorinthi  in  more  viden- 
tur  fuisse  apud  viros  nobiliores  et  divitiores,  magistratus,  sacer- 

dotes,  quamobrem  Neptuni  quoque  caput  sic  ornatum  est. 
Operarii  autem,  qui  aj3ud  fornaces  aut  in  metallis  occupati  sunt, 
plerumque  breves  atque  simplices  crines  habent. 

Simillimus  est  habitus  capiilorum  muUerum.  Quarum  comae 
taenia  conclusae  modo  sirapHciter  per  cervicem,  modo  in  anulos 
divisae  in  humeros  profluunt.  Neque  insignes  mediae  frontis 
criries  frustra  quaeruntur.  Singularis  autem  comptus  Amphi- 
tritae  in  tab.  830  A  est;  crines  enim  taenia  cincti  in  cervice 
ita  retroacti  et  coHigati  sunt,  ut  non  soluti,  sed  in  formam  sac- 
cuh,  dependeant. 

Atque  raro  mihi  contigit  ut  crines  illos  media  in  fronte 
artificiose  comptos  in  monumentis,  quae  extra  artem  Gorinthia- 
cam  orta  sunt ,  invenirem.  Gommemoraverim  autem  hoc  loco 
nonnulla  vasa  Gyrenaica  (cf.  Mon.  d.  J.  1,  7)  et  laminam  illam 
Gretensem  ex  aere  factam  (Ann.  d.  J.  1880  tav.  d'agg.T)  propterea 
quod  in  his  monumentis  frontis  cincinnus  apparet.  Maxime  autem 
memorabile  est  Gorinthiacum  illum  capillorum  habitum  in  iis, 
quae  dixi,  monumentis  conspici,  quae  ratione  et  genere  artis 
inter  se  propinqua  esse  iam  dudum  cognitum  erat.  Atque  haud 
scio  an  suspicari  liceat  hunc  habitum  capillorum  non  Gorinthi 
originem  habuisse,  cum  alieni  quidquam  a  Graeco  more  ha- 
bere  videatur. 

Rarum  capillorum  comptum  venatores  in  tab.  894  A  gerunt; 
tribus  enim  taeniis  ad  libellam  aequis  in  cervice  cohibentur. 
Gonferas  velini  simillimam  pectendi  crines  rationem  mulieris, 
quae  in  thorace  illo  iii  Alpheo  reperto  apparet. 

De  barba  non  multa  dicenda  sunt;  incipiens  a  capitis  capillis 
et  secundum  aures  per  maxillas  pergens  prominensque  in  mento 
in  acutum  desinit.  Superioris  labri  quoque  barba  brevis  hic 
atque  illic  in  tabellis  videtur:  in  tab.  672  lineis  incisis  signifi- 
catur.  Etiam  in  nonnullis  aliis  tabellis  (cf.  tab.  368,  486),  nisi 
oculi  me  frustrati  sunt,  Neptunus  barbam  superioris  labri  gerit. 
Sed  in  plurimis  virorum  figuris  haec  barba  desideratur,  quo 
demonstratur  eam  iis  temporibus,  ad  quae  tabellae  pertinent, 
apud  Gorinthios  non  ita  usitatam  fuisse. 


')  V.  Bull.  de  corr.  hell,  1883,  tab.  II. 
inonumento  occurrit. 


Etiarn  frontis  cincinnus  in  hoc 

o 
o 

n.  De  re  vestiaria* 

In  rem  vestiariaiii  Corinthiorum  hoc  loco  inquirere  ideo 
uiaxime  attinet,  quod  ipsae  tabellae,  qualis  ea  fuerit,  optime 
docent.  Atque  initium  ducamus  a  describenda  virorum  veste. 
Neptunus  virique  nobiliores  duo  vestimenta  gestant,  chitonem 
longum  usque  ad  talos  defluentem  et  himatium  paulo  brevius. 
Ille  non  Doricam  formam  habet,  sed  potius  lonicam  :  in  hume- 
ris  enim  consutus  et  manicis  ad  cubitum  fere  descendentibus 
instructus  est,  quae  longa  sutura  insignes  sunt.  Cingulo  autem 
chiton  arte  cohibetur. 

Cum  chitonis  habitus  atque  usus  in  omnibus  tabellis  idem 
fere  sit,  himatiorum  duo  genera  internoscimus.  Saepissime  hi- 
matium  est  pannus  oblongus,  amplus  atque  magnus,  qui  hoc 
modo  induitur:  primum  laevo  humero  atque  cervici  inicitur,  ita 
ut  parte  defluentc?  eius  posticum  latus  corporis  obtegatur;  tum 
altera  pars  per  pectus  et  ventrem  atque  inde  sub  dextero  latere, 
ne  brachium  dexterum  impediatur,  super  clunes  et  femora  ad 
laevum  latus  ducitur,  ubi  extrema  eius  pars  in  Jaevo  brachio 
imponitur. 

Altera  forma  himatii  non  ita  crebro  in  tabellis  invenitur 
(cf.  tab.  667).  Hoc  ab  himatio  maiore  eo  discrepat,  quod 
multo  angustius  est  alioque  modo  corpori  applicatur ;  a  tergo 
enim  utrique  humero  inicitur  et  brachia  superiora  velans  ante 
])ectus  utrimque  dependet. 

Praeter  longum  chitonem  brevior  in  usu  fuit,  qui  usque  ad 
raedia  femora   pertinebat  et  cingulo  arte  circumcludebatur. 


')  In  tab.  601)  hic  in  tmtica  parte  scissus  est  ita,  ut  pars  pudenda  appa- 
i-eat. —  Hoc  loco  de  opinione,  quam  Boehlau  (Quaest.  de  re  vest.  Graec.  pag. 
6!»  sqq.)  proposuit,  breviter  videtur  dicendum  esse.  Qui  cum  in  nonnullis 
vasis  Corinthiacis  virum  in  draconis  caudam  desinentem,  quem  Typhonem 
vel  Typlioeum  vocamus,  vestimento  indutum  vidisset,  quod  chitoni  simile  in 
antica  parte  ante  pectus  scissuram  habet,  hunc  chitonem  antiquissimum  (^.o- 
rinthiorum  esse  censebat.  Sed  ei  non  assentior.  Nam  hic  chiton  illis  mon- 
stris  proprius  esse  videtur,  quorum  typos  non  Corinthi  inventos,  sed  ahunde 
importatos  esse  verisimile  est,  et,  quantum  scio,  ne  in  antiquissimis  quidem 
tabehis  vel  vasis  Gorinthiacis  aUam  hguram  nisi  Typhonem  hoc  amictam  vi- 
des.  Ghitonem  illum  etsi  perantiquum  esse  haud  nego,  tamen  eum  Gorinfbio- 
runi  antiquissimum  esse  non  crodo. 


__^5  

Qiiod  vestirnenium  equitibus  commuiie  eral  raroque  eos  vides 
nudos.  Sagittarii  quoque  eo  utuntur  (cf.  tab.  764,  771).  Ope- 
rarii  autem,  qui  in  metallis  aut  apud  fornaces  aut  in  officina 
figulorum  laborant,  plerumque  nudi  incedunt  neque  crebro  brevi 
chitone  induti  sunt.  Nonnunquam  nautae  quoque  eum  geiunt. 
Breviore  quam  equites  chitone  Diomedes  in  tab.  746  et  venator 
in  Timonidae  tabella  vestitus  est.  Glunes  enim  paene  obtegens 
sub  ventre  resectus  est  ita,  ut  membra  verenda  non  operta  sint; 
quibus  in  Timonidae  tabella  pannulus  oblongus  i)  de  cingulo 
dependens  tegumento  est.  Subligaculum  etiam  brevissimum  in 
tabella  quadam  Parisina  conspicitur. 

Neque  praetermittendum  est  vestimentum  quoddam,  quod 
nisi  fallor,  in  his  tantum  monumentis  invenitur,  chitonem  dico 
brevissimum,  qui  manicis  fere  carens  ad  coxas  descendit  atque 
inferiores  partes  corporis  relinquit  nudas.  Quo  chitone  vena- 
tores  in  tab.  894  A  et  viri  in  tab.  873  B,  899  A^)  induti  sunt. 

Amphitritae  vestis,  qua  quaha  fuerint  vestimenta  muKerum 
Gurinthiarum  discimus,  non  plane  a  veste  Neptuni  diversa  est; 
e  chitone  enim  et  palho  constat.  Attamen  nonnullae  diversitates 
niaiores  cernuntur.  Chitones  enim,  qui  arte  corpus  circumdant 
et  zona  cinguntur,  manicis  carent  et  parvis  sinibus  in  utroque 
latere  supra  zonam  dependentibus  instructi  sunt,  ^)  quod  ideni 
in  vasis  Gorinthiacis  animadvertere  hcet.  Himatium  autem  cum 
forma  tum  modo,  quo  gestabatur  niagis  diversum  est;  pannus 
erat  paulo  longior,  quam  latior ,  qui  cervici  iniciebatur  et  supra 
humeros  dorsumque  usque  ad  genua  defluebat.  Persaepe  in- 
feriores  partes  eius  resectae  sunt,  sed  non  ubique.  Quare  non 
licet  putare  in  re  vestiaria  Gorinthiorum  illud  Jegitimum  fuisse. 
Saepius  denique  muheres  himatio  occiput  habent  velatum. 


Pannulus  ille  saepius  in  nionumenti.s  Cypriis  conspicitur;  cf.  Perrot- 
Chipiez,  Hist.  de  Tart  dans  Tantiquite  III  fig.  o55,  358. 

-)  Gonferas  quoque  virum  in  tab.  9(X)A.  —  Qui  viri  quid  signillcent,  per- 
quam  ignotum  est.  Habitus  eorum  est  hic:  alterum  brachium  curvatum  tol- 
lunt,  alterum  eodem  habitu  demittunt;  in  873  B  viro  canis,  in  tab.  899Alepus 
additus  est.  Quibuscum  comparare  licet  viros  eiusdem  formae,  qui  in  vasis 
fragmento  apparent,  quod  Micah  in  Mon.  ant.  tab,  1)8,2  de  pinxit.  In  quo 
praeter  viros  etiam  canes  et  fortasse  leporem  adiunctos  con.spicimus. 

Hi  deesse  videntur  in  tab.  778. 

Variis  vestinieiitomni  formis  perlractatis  videamus,  (luibus 
coloribus  pictor  illa  expresserit.  Qus.  in  re  usitatissimum  est 
chitonem  cum  in  Neptuni  lum  in  Amphitritae  simulacris  argillae 
colorem  habere,  himatium  rubrum  esse;  rarius  ille  colore  diluto 
infectus,  hoc  rubrum  aut  ille  colorem  argillae  ostendit,  hoc  ni- 
grum  est.  A  solito  autem  abhorret,  quod  in  tab.  413  chiton 
ruber  est,  hiinatium  nigrum,  Plerunique  igitur  chitonem  colorem 
argillae  habentem,  himatium  rubrum  cernis.  Unde  conicere  licet 
Gorinthiorum  chitonem  aho  et  candidiore  panno  factum  fuisse, 
quam  himatium. 

Neque  chitones  neque  himatia  decoratione  carent;  non  raro 
enim  margines  hmbis  vel  suturis  obtecti  sunt;  aut  totus  cliiton 
niacuUs  conspersus  vel  quadratis  limitibus  ahisque  ornamentis 
ornatus  est.  Apparet  mulieres  Gorinthiacas  bene  didicisse  talia 
intexere  vel  acu  pingere. 

Denique  mentionem  fecerim  teguraentorum  capitis  et  pedum. 
Gapita  hominum;  qui  in  tabelhs  conspiciuntur,  plerurnque  nuda 
.sunt;  invenis  autem  nonnunquam  galerum  ab  operariis  gesta- 
tum  (cf.  tab.  810,  816).  Soleatus  saepius  Neptunus  apparet; 
soleae  simplici  et  vulgari  sunt  forma.  Galcei  in  tab.  831  videntur. 


111.  De  curribiis. 

Gurrus,  qui  in  tabellis  apparent,  exceptis  minoribus  pro- 
prietatibus  temonis  atque  lorarum,  quae  in  ahis  quoque  operi- 
bus  Gorinthiacis  inveniuntur,  vulgari  sunt  forma;  de  curru  autem 
singulari,  quem  in  tab.  507  vides,  brevi  dicendum  erit.  Pars  su- 
perior  eius  quattuor  assibus  circumcluditur  (cf.  tab.  532);  rotae 
formam  maxime  memorabilem  habent;  orbis  enim  rotae  non 
radiis  in  umbihcum  convergentibus ,  sed  uno  radio  axi  affixo, 
quo  rota  dimidiatur,  et  duobus  longuriis  parallelis  aeque  ab  axi 
distantibus  sustinetur.  Quae  rotae  non  circa  axem  torqueri,  sed 
cum  illo  firmiter  coniunctae  videntur  esse,  ut  fit  in  iis  curribus, 
quibus  in  viis  ferreis  utimur,  in  quibus  axes  moventur  et  cuni 


Num  iuvenis  in  tab.  849  petasum  gerat,  magnopere  dubito. 

his  j-utae.  Haec  fonna  rotae  meciia  videtur  esse  inler  siijipliceii) 
orbem  de  arbore  rotundo  desectum  et  rotam  quattuor  aut  pluri- 
bus  radiis  instructam.  Huiusmodi  rotas  ligneas  maxime  inha- 
biles  neque  satis  duras  etiam  iis  temporibus,  qnibus  rotae  vul- 
gares  in  omniuni  usu  erant,  adhibitas  esse  admodum  mirum  est. 
lam  enim  remota  illa  aetate,  qua  prostypa  Mycenaea  exsculpta 
sunt,  rotae  radiis  instructae  in  Graecia  notae  erant.  Qua  de  re 
opinor  septentrionales  illas  gentes,  quae  aetate  Doricae  migra- 
tionis  Graeciam  meridionalem  occupabant,  cum  minus  eruditae 
cultuque  inferiores  essent,  hocce  genus  rotarum  secum  tulisse 
atque  per  aliquot  temporis  in  usu  retinuisse. 

Similes  currus  atque  rotae  nonnunquam  in  vasorum  picturis 
conspiciuntur.  Eius  generis,  quod  descripsi,  vehiculo  usi  agri- 
colae  magna  vasa  deportant  (cf.  Baumeister,  Denkm.  tab.  I,  13  a), 
homines  ad  sacrificium  vehunlur  (v.  Journ.  of  Heh.  stud.  tab. 
VII),  propinqui  lugentes  mortui  cuiusdam  corpus  auferunt  (v. 
Micali;  Mon.  ant.,  tab.  96,  1).  Etiam  in  monumentis  recentio- 
ris  artis  nonnunquam  haec  rara  forma  rotarum  occurrit;  confe- 
ras  vas  quoddam  Atticum  (v.  Gerhard,  A.  Vb.  I,  41),  in  quo 
Bacchus  apparet  atque  alterum  vas  eodem  loco  (III,  217)  de- 
pictum. 


IV.  De  tridentibus. 

Tridentium  formae  maximae  variae  non  indignae  sunt,  de 
quibus  breviter  exponamus.  Gompluria  eorum  genera  discer- 
nenda  sunt: 

1)  Tridentes  iu  picturis  ad  modum  sciagraphicum  factis, 
tribus  dentibus  hebetibus  et  obtusis  aut  semel  quattuor  (in 
tab.  464)  instructi. 

2)  Tridentes  forma  furcae  vulgaris  (cf.  tab.  349^  378,  463, 
Gaz.  arch.  pag.  104  etc). 

3)  Tridentes,  quorum  dentes  breves  arte  in  ipso  scapo  con- 
sistunt  (cf.  tab.  780;  813  etc). 

4)  In  transtillum  modo  directum,  niodo  curvatum  dentes, 
folia  aut  gemmae  immissa  sunt. 

a)  quae  pediculo  carent,  quorum  forma  aut  gracilior  (cf. 
tab.  351,  372,  816  etc.)  aut  humilior  est  (cf.  tab.  388, 
453,  489  etc), 

b)  quae  pediculo  instructa  sunt  (cf.  tab.  475,  488,  799). 

Utriusque  generis  forinae  coniunctae  sunt  in  tridente^  qui 
in  tab.  385  apparet. 

5)  Tridentium  cuspides,  in  modum  gemmarum,  calycum, 
loti  florum  formatae,  ad  ipsum  scapum  affixae  sunt,  (cf.  tab. 
348,  387;  384,  802:  471  etc). 

6)  Formae  rariores  vel  singulares  (cf.  tab.  539,  803:  809;  477). 

Tridentis,  qui  in  tab.  347  est,  praecipue  mentionem  facio, 
quia  dentes  id  quod  rarissime  vidi,  uncinati  sunt. 

De  his  tridentium  formis  sic  statuo.  Neptunus  antiquioribus 
temporibus,  ut  multi  alii  dii  deaeque,  sceptrum  flore  vel  gemma 
coronatum^)  gerebat  et  fortasse  sceptri  eius  loti  flores  vel  gem- 
mae  propria  erant.  Quo  sceptro  deminutione  singularum  par- 
tium,  quae  in  artius  cogebantur,  telum  ortum  est,  quod  aetate, 
qua  accolae  orae  maritimae  piscatorio  artificio  quaestum  facie- 
bant,  tridenti,  qui  saepius  a  piscatoribus  adhibebatur,  paulatim 
par  fiebat.  Itaque  mea  quidem  sententia  initio  non  tridens  insigne 
Neptuni  fuit,  sed  sceptrum  et  sceptri  formae  detritae  el  obscu- 
ratae  postero  tempore  similis  forma  tridentis ,  qui  deo  marino 
aptus  erat,  substituta  est.  Exempla  satis  multa  floris  vel  gem- 
mae  in  tridentis  cuspidem  transeuntis  in  tabeJlis  apparent.  (cf. 
tridentes  in  tab.  471,  483,  843.) 

Sceptrum  autem  vero  tridente  antiquius  esse  tabellae  (cf. 
tab.  387)  pro  certo  docent,  neque  pufare  licet  vetustiore  aetate 
tridentem  sceptro  significatum  esse,  quia  saepius  hoc  vix  ullam 
similitudineiii  cum  eo  habet.  Eliam  hoc  plane  negandum  est 
artifices  tabellarum  morem  antiquorum  pictorum  omnia  orna- 
mentis  decorandi  secutos  cuspides  simphcis  tridentis  in  flores 
vel  gemmas  mutasse. 


')  Conferas  sceptrum,  quod  in  Assyria  tabella  eburnea  (Perrot-Chipiez, 
hist.  de  rart  dans  Tantiquite  II  tig.  80,  pag.  222;  —  v.  Sybel,  Weltgesch.  der 
Kunst  %.  54,  pag.  G7)  apparet. 

Extra  artem  Corinthiacam  sceptra  Neptuni  flore  vel  gemma 
ornata  exceptis  nonnullis  perantiquis  nummorum  signis,  quantum 
scio,  non  inveniuntur.  Guius  rei  causa  videtur  esse,  quod  typi 
Neptuni,  quos  primos  Corinthi  inventos  et  excuitos  esse  verisi- 
millimum  est,  tum  demum  aliis  locis  innotuerunt,  cum  sceptrum 
iam  in  tridentem  piscatorum  mutatum  erat. 

Neque  mea,  quam  de  origine  tridentis  exposui ,  sententia, 
eo  improbatur,  quod  in  tabellis  eiusdem  aetatis  et  antiquiores 
et  recentiores  formae  apparent.  Nam  ut  artifex  quisque  aut 
vetustiorem  aut  recentiorem  imaginem  imitabatur,  ila  aut  scep- 
trum  aut  tridentem  depingebat. 


In  hac  commentatione  non  quaesivi,  quantum  tabellae  ad 
historiam  picturae  Graecae  planius  cognoscendam  conferant, 
cum  talis  quaestio  huius  hbelli  terminos  transgrediatur  neque 
apte  nisi  in  historia  universa  antiquioris  picturae  Graecorum 
pertractari  possit.    Sed  hceat  rem  brevissime  attingere. 

Primum  considerandum  est  in  pingendi  ratione  usuque  colo- 
rum  tabellas  vix  maiores  proprietates  praebere ;  iidem  colores 
atque  in  vasis,  idem  eos  adhibendi  modus,  idem  hneamentorum 
incisorum  usus.  Qua  in  re  tabellae  cognitionem  vetustioris  pic- 
turae  Gorinthiacae  non  augent.  Sed  maxime  eo  excellunt,  quod 
nobis  aditum  et  perspectum  in  antiquiorem  artem  pictorum  Go- 
rinthiorum  aperiunt  et  quod  docent,  quae  et  quaha  et  quo  arti- 
ticio  iUi  pinxerint  quaeque  potuerint.  Gum  enim  vasorum  ima- 
gines  nobis  nihil  fere  aliud ,  nisi  heroum  certamina  et  facinora, 
proeha ,  equites,  currus  vei  ornamenta  ante  oculos  ducant,  in 
tabeUis  permagnus  numerus  picturarum  invenitur,  quae  vitam 
quotidianam  optime  illustrent.  Quo  in  numero  habentur  imagi- 
nes  metallorum ,  fornacum,  navium,  officinarum  figuforum  et 
aerariorum,  imago  praestigiatorum,  ahae.  Praterea  non  omit- 
tendum  est,  quamvis  inscite  et  vitiose  imagines  tabellarum  factae 
sint,  tamen  artifices  operam  dedisse  ex  vero  effingendi  similitu- 

dinem  et  saepe  illos  facies  viroruni  mulierumque,  metalla,  forna- 
ces,  operarios  mirum  in  modum  convenienter  expressisse. 

Sed  cum  de  statu  picturae  Gorinthiacae  e  tabellis  iudicamus, 
nobis  non  neglegendum  est  imagines  earum  non  esse  artificia, 
sed  potius  opera  celeriter  et  acervatim  ab  operariis  facta,  quae 
ab  hominibus  pauperibus  emerentur.  Quare  conicere  licet  pic- 
turam  Corinthiacam  extra  figlinam  exercilatam  iis  temporibus 
iam  altiorem  perfectionis  gradum  assecutam  esse. 


Enumeratio  tabellaruin  in  „Ant.  Denkm/' 
depictarum. 

Hoc  libello  continetur: 


A.  Pars  geiierali^:    Ubi  et  quo  teinpore  tabellae  reper- 

tae  sint;  de  numero,  fornia,  ornatu,  fbraminibus,  colori- 

bus  etc.  earum   pag.  5  —  10 

B.  Pars  ^pecialis 

I.  De  numinibus  heroibusque  in  tabellis  depictis  .  „  11 — 15 

II.  De  metallis  aerariorumque  arte   „  15  17 

III.  De  fornacibus   ,  17-22 

IV.  De  rota  figulari  aliisque  picturis,  quae  ad  artem 

figulorum  spectant   „  22 — 23 

V.  De  navibus   „  23—24 

VI.  De  equitibus,  militibus,  venatoril)us   „  24 — 26 

VII.  De  bestiis  atque  ornamentis  ad  tabellas  decoran- 

das  adhibitis  ,  27-28 

VIII.  De  inscriptionibus    .   28—30 

IX.  Varia  ,  30-32 

C.  Appendix 

I.  De  crinium  habitu                                              .  „  32 — 33 

II.  De  re  vestiaria   „  34 — 36 

III.  De  curribus   „  36 — 37 

IV.  De  tridentibus   .  37—39 

ADVERSARIORUM  PARTES  SUSGIPIENT: 

ADOLPHUS  BRUENING,  GAND.  PHIL. 
HERMANNUS  LEPPERMANN,  GAND.  PHIL. 
lOSEPHUS  FRANKE,  DR.  PHIL. 


MOMSTERII  &UESTF. 

EX   TYPOGRAPHIA   A  S  G  H  E  N  D  0  R  F  F  l  A  N  A. 

MDCCCXC. 


T  h  e  s  e  s. 


1.  Verisiniile  est  in  Cypseli  arca  non  mediam,  sed  secun- 
dam  et  qiiartam  zonam  ceteris  altiorem  faisse. 

2.  Interpretatio  imaginimi  pharetrae  illius  Scythicae  (v. 
Compte  rendu  18(')8  tab.  IV),  quam  nuper  Robert  (v.  .J;ihrb,  dcs 
arch.  Inst.,  Archaeol.  Anz.  1889,  pag.  151)  proposuit,  admodum 
dubia  est. 

3.  Brunnii  interpretatio  prostyporum,  quibus  sarcophagus 
ille  clarissimus  asservatus  AViltonhusiae  decoratus  est,  ea  quam 
Poerster  praebet,  probabilior  videtur  esse. 

4.  Vasa  quae  vocantur  Protocorinthiaca  Corinthiacae  ori- 
ginis  esse  nego. 

5.  (rymnasiorum  discipulis,  quo  mehus  cognoscant  anli(|iio- 
rum  vitam  atquo  mores,  electae  vasorum  iiiiaginos  irilontiiis, 
quam  adhuc  fiori  solot,  demonstrandao  sunt. 


Vita. 


Natus  SLim  Albertus  Wormstall  Monasterii  Guestf.  Kal. 
Juniis  anni  huius  saeculi  LXVII,  patre  Josepho.  matre  Elisa- 
belh  e  gente  Koppers.  Matrem  praematura  morte  mihi  erep- 
tam  esse  lugeo :  pater  integris  adhue  viribus  utitur.  Fidem  p)'o- 
hleor  cathohcam.  Litterarum  elementis  imbutus  pei-  septem 
annos  discipulus  fui  gymnasii  Monasteriensis.  Testimoniun) 
(juod  vocant  maturitatis  assecutus  per  sex  menses  in  universitate 
Berolinensi,  in  academia  Monasteriensi  per  septies  senos  menses 
studiis  archaeologicis  et  philohjgicis  operam  dedi.  Benjlini  scliohs 
iiiteifni  viroruni  doctis.-^imorum  F  u  r  t  w  a  e n  g  I  e  r  i ,  Rolu^rti 
M a as s i  i ;  Monast erii  me  docuerunt  V  V^.  DD.  M  i  I c h h o ef  e r,  S  t  o  r c k, 
Stahl,  Langen,  Hagemann,  Bartholomae,  Wuellner. 

Oumibus  viiis  bene  de  rne  meritis,  imprimis  Michhoefero 
et  Furtwaenglero,  gratias  ago  maximas. 

